text: 6 Oti ya sa qai lako o Jisu ina tai ni Wasa* o Kalili se o Taiperia.+2 Era muri koya tiko ga e dua na ilala levu+ nira raica na nona cakamana, ya na nona vakabulai ira na tauvimate.+3 Mani cabeta o Jisu e dua na ulunivanua qai lai dabe toka kina kei ratou na nona tisaipeli.4 Sa voleka sara tiko nodra soqo ni Lakosivia+ na Jiu.5 Ni tacake o Jisu, e raica e dua na ilala levu nira lako tiko yani vua, mani kaya vei Filipi: “Ena lai voli mai vei na madrai mera kania o ira qo?”+6 Ia e tukuna ya me vakatovolei koya kina, ni kila tiko o Jisu na ka ena vakarau cakava.7 E sauma o Filipi: “Ke ra vakalalai mada ga, ena sega ni rauti ira na madrai e voli ena ruanadrau na dinari.”*8 E qai tukuna vua e dua nona tisaipeli, o Adriu na taci Saimoni Pita:9 “E tiko qo e dua na gonetagane e tiko vua e lima na madrai* kei na rua na ika lalai. Ia ena rauti ira vakacava na ilala vakaitamera qo?”+10 E kaya o Jisu: “Tukuna vei ira mera dabe.” E vanua veico na vanua ya, era mani dabe kece sara e rauta ni 5,000 na tagane.+11 E taura na madrai o Jisu, e vakavinavinakataka qai vota vei ira na sa dabe tu, vota tale ga na ika lalai ena kena levu era vinakata.12 Ia nira sa mamau kece e kaya o Jisu vei ratou nona tisaipeli: “Dou kumuna mai na tikitikina sa vo me kua ni maumau.”13 Eratou mani kumuna na tikitiki ni lima na madrai sa vo mai vei ira na kana, eratou vakasinaita e 12 na basikete.14 Nira raica na lewenivanua na nona cakamana era kaya: “Qo dina na Parofita e dodonu me lako mai vuravura.”+15 Ni kila o Jisu nira vakarau lako mai mera vesuki koya, mera buli koya me tui, e lako+ duadua tale yani ina ulunivanua.+16 Ni sa karobo eratou lako sobu i baravi na nona tisaipeli,+17 eratou vodo sara i waqa me ratou soko i tai, i Kapenaumi. Sa buto mai na vanua, se bera tiko ga yani vei ratou o Jisu.+18 E voravora tale ga na wasawasa ni kaukaua na liwa ni cagi.+19 Ia ni sa rauta e tolu se va na maile* nodratou voce, eratou raici Jisu ni taubale tiko yani e delaniwai, qai volekata yani na waqa, dua na ka nodratou rere.20 Ia e kaya vei ratou: “Dou kua ni rere! O yau ga qo.”+21 Eratou mani vakavodoki koya sara i waqa, sa voleka tale ga ni kele yani na waqa ena vanua eratou lako tiko kina.+22 Ena siga tarava era raica na ilala levu era tu mai tai ni kele tu ga e dua na waqa lailai, e sega tale ga ni vodo vata kei ratou na nona tisaipeli o Jisu, ia eratou soko ga vakataki ratou.23 Ia era kele yani eso na waqa ni Taiperia volekata na vanua era kana madrai kina ni vakavinavinakataka oti na Turaga.24 Nira sega ni raici Jisu se o iratou na tisaipeli na ilala levu ya, era mani vodoka nodra waqa mera lai vaqarai Jisu i Kapenaumi.25 Nira raici koya e tai adua, era kaya vua: “Rapai,+ o lako mai ena gauna cava?”26 E kaya vei ira o Jisu: “Au tukuna vakadodonu vei kemuni, oni sega ni vaqarai au ena nomuni raica na cakamana, baleta ga na nomuni kania na madrai oni qai mamau kina.+27 Ni kua ni cakacakataka na kakana e ca rawarawa, na kakana ga e tudei me rawati kina na bula tawamudu,+ ena solia vei kemuni na Luve ni tamata, ni o koya ga qo e vakadonui koya na Kalou o Tamana.”+28 Era mani kaya vua: “Na cava me keimami cakava, me keimami vakayacora kina na cakacaka e vinakata na Kalou?”29 E sauma vei ira o Jisu: “Qo na cakacaka e vinakata na Kalou, moni vakaraitaka nomuni vakabauti koya e tala mai.”+30 Era qai kaya vua: “Na cakamana+ cava o na vakaraitaka me keimami raica qai vakabauti kemuni kina? Na cakacaka cava oni na cakava?31 Era kania na mana ena vanua talasiga na tukai keimami,+ me vaka ga e volai: ‘E solia vei ira na madrai mai lomalagi mera kania.’”+32 E qai kaya vei ira o Jisu: “Au tukuna vakadodonu vei kemuni, e sega ni solia vei kemuni o Mosese na madrai mai lomalagi, o Tamaqu ga e solia vei kemuni na madrai dina mai lomalagi.33 Ni madrai e solia na Kalou o koya e lako sobu mai lomalagi qai solia na bula i vuravura.”34 Era mani kaya vua: “Turaga, moni solia tiko ga mai vei keimami na madrai qo.”35 E kaya vei ira o Jisu: “O yau na madrai ni bula. O koya ga e lako mai vei au ena sega sara ni viakana, o koya tale ga e vakaraitaka nona vakabauti au ena sega sara ni viagunu.+36 Ia au tukuna vei kemuni, oni sa raici au, oni sega ga ni vakabauta.+37 O ira kece e solia vei au o Tamaqu era na lako mai vei au, o koya tale ga e lako mai vei au, au na sega sara ni vakatala tani.+38 Niu sega ni lako sobu mai lomalagi+ meu cakava ga na lomaqu, na loma i koya ga e talai au mai.+39 Qo na loma i koya e talai au mai, meu kua ni vakayalia e dua vei ira e solia mai vei au, ia meu vakaturi+ ira ena iotioti ni siga.40 Ni qo na loma i Tamaqu, me bula tawamudu+ o koya yadua e raica na Luvena qai vakaraitaka ni vakabauti koya, au na vakaturi+ koya ena iotioti ni siga.”41 Era mani vosakudrukudrutaki koya na Jiu ni tukuna: “O yau na madrai e lako sobu mai lomalagi.”+42 Era qai veikayaka: “Sega ni o Jisu ga qo na luvei Josefa? Eda kila vinaka na tamana kei na tinana.+ E qai kaya ga vakacava, ‘Au lako sobu mai lomalagi’?”43 E sauma vei ira o Jisu: “Ni kua ni vosakudrukudru.44 Ena sega ni lako mai vei au e dua ke sega ni vagolei koya mai+ o Tamaqu e talai au mai, au na qai vakaturi koya ena iotioti ni siga.+45 Era vola na Parofita, ‘Ena vakavulici ira kece o Jiova.’*+ O ira kece era rogoci Tamaqu ra qai vuli vua, era lako mai vei au.46 Se sega ni dua e raica na Tamaqu,+ o koya ga e lako mai vua na Kalou sa raica na Tamaqu.+47 Au tukuna vakadodonu vei kemuni, o koya e vakabauta ena bula tawamudu.+48 “O yau na madrai ni bula.+49 Era kania na mana na tukamuni ena vanua talasiga, ia era sa mate tale.+50 Qo na madrai e lako sobu mai lomalagi, o koya e kania ena sega ni mate.51 O yau na madrai bula e lako sobu mai lomalagi. Ke dua e kania na madrai qo ena bula tawamudu, na madrai au na solia na lewequ ga, me bula kina o vuravura.”+52 Era qai vosakudrukudru na Jiu, era kaya: “Ena solia vakacava na lewena o ka qo meda kania?”53 E mani tukuna vei ira o Jisu: “Au tukuna vakadodonu vei kemuni, ke oni sega ni kania na lewe ni Luve ni tamata, moni gunuva tale ga na nona dra oni na sega ni bula.+54 O koya e kania na lewequ, e gunuva tale ga noqu dra ena bula tawamudu, au na vakaturi+ koya ena iotioti ni siga,55 ni kakana dina na lewequ qai ka ni gunu dina na noqu dra.56 O koya e kania na lewequ e gunuva tale ga noqu dra e duavata kei au, au duavata tale ga kei koya.+57 Me vaka ni talai au mai o Tamaqu e bula tiko, au bula tale ga ena vuku i Tamaqu, o koya e kania na lewequ, ena bula tale ga ena vukuqu.+58 Qo na madrai e lako sobu mai lomalagi. E sega ni kena era kania na tukamuni ra qai mate tale. O koya e kania na madrai qo ena bula tawamudu.”+59 A tukuna na veika qo ni veivakavulici tiko ena valenisoro e Kapenaumi.60 Nira rogoca gona qo e levu nona tisaipeli, era kaya: “E dredre me vakabauti na vosa qo, o cei ena muria?”61 Ni kila o Jisu nira vosakudrukudrutaka qo na nona tisaipeli, e kaya vei ira: “Oni tarabe ena ka qo?62 Ena vakacava ke oni raica na Luve ni tamata ni lako cake ena vanua a tiko kina e liu?+63 E vu ni bula+ na yalo ni Kalou, na ka e cakava na tamata e tawayaga ga. Na ka au tukuna vei kemuni e ka vakayalo, e vu ni bula tale ga.+64 Ia eso vei kemuni era sega ni vakabauta.” Mai na ivakatekivu e kilai ira vinaka na sega ni vakabauta o Jisu, e kilai koya tale ga ena soli koya yani.+65 E tomana: “Qo na vuna au tukuna kina vei kemuni, ena sega ni lako mai vei au e dua ke sega ni vakadonuya o Tamaqu.”+66 Ena vuku ni ka qo era suka tale+ kina e levu nona tisaipeli, era sega tale ni qai lako vata kei koya.67 Mani kaya vei ratou na le Tinikarua o Jisu: “Dou via lako tale ga?”68 E sauma o Saimoni Pita: “Turaga, me keitou qai lako tale vei cei?+ Na nomuni vosa ga e vosa ni bula tawamudu,+69 keitou vakabauta, keitou kila tale ga ni o kemuni na Yalosavasava ni Kalou.”+70 E kaya vei ratou o Jisu: “Au a digitaki kemudou na le tinikarua, se sega?+ Ia e dua vei kemudou e dau vakaucaca.”*+71 A tukuni Jutasa tiko na luvei Saimoni Isikarioti, ni na soli koya yani, e dua vei ratou na le Tinikarua.+


c: text/html

text:
Mp3 Free Download
Search Mp3
Leba Boi Yawa E Lomai Nasau Volume 4
Free download Leba Boi Yawa E Lomai Nasau Volume 4 mp3 for free
O Iko Mo Noqu - Leba Boi Yawa E Lomai Nasau
Source: youtube
Leba boi yawa kei lomai nasau
Source: youtube
Leba Boi Yawa E Lomai Nasau - Kaivesu Ni Dodomo 2017
Source: youtube
Leba Boi Yawa e Lomai Nasau - Apple of my eye (cover)
Source: youtube
Leba Boi Yawa E Lomai Nasau - Bulubulu Boro Vulavula (Fijian Music 2016)
Source: youtube
leba boi yawa e lomai nasau
Source: youtube
Leba Boi Yawa E Lomai Nasau - MULORAKI AU (live at Fiji Showcase 2016)
Source: youtube
09 Sulu Kui A Vudi Dua E Cika
Source: youtube
o iko ga Noqu ka Talei_Leba Boi Yawa concert
Source: youtube
Leba Boi Yawa E Lomai Nasau - Kaivesu Ni Dodomo 2017
Source: youtube
Leba Boi Yawa E Lomai Nasau - Iko Ga Mo Noqu Ka Talei (Original 2016)
Source: youtube
Utoqu Ko Sa Voroka
Source: youtube
Lolosi (Kaline Cagi Ravula)
Source: youtube
Leba Boi Yawa - Iko mo noqu
Source: youtube
Delai dokidoki and leba boi yawa
Source: youtube
Leba boi yawa
Source: youtube
Leba Boi Yawa e Lomai Nasau Vol 6 - Chieftain s Leap
Source: youtube
Leba Boi Yawa E Loma i Nasau - O Iko Ga O Noqu Ka Talei
Source: youtube
Dui mate ga e nona ucunivatu(R.KS)
Source: youtube
Leba Boi Yawa E Lomai Nasau "Muloraki Au" at the FPRA Music Awards 2016
Source: youtube

robotstxt: allowed

filter: keep


text:
LESONI 15
Era Qarava Vakacava na iVavakoso na Qase?
E sega ni saumi na neimami italatala. Keimami muria ga na veika a caka ni se qai tauyavu na ivavakoso vaKarisito, era lesi na ivakatawa era rawata na ivakatagedegede mera “vakatawa na ivavakoso ni Kalou.” (Cakacaka 20:28) Qo o ira na tagane matua vakayalo era liutaki keda ena ivavakoso. Era sega ni veivakatawani ‘ena voraki, ena yalo ga e vinakata; sega ena yalo kocokoco, ena yalo ga e marautaka.’ (1 Pita 5:1-3) Na itavi cava era qarava?
Era karoni keimami, taqomaki keimami tale ga. Era dau veidusimaki qai taqomaka vakayalo na ivavakoso na qase. Era kila ni vakacolati ira ena itavi bibi qo na Kalou, era sega gona ni vakacolasau vei ira na nona tamata. Ia era taqomaka neimami bula vakayalo ra qai vinakata me keimami marau. (2 Korinica 1:24) Me vaka na ivakatawa ni sipi e solia nona vinaka me karona nona sipi, era saga na qase mera kilai ira yadua na lewe ni ivavakoso.—Vosa Vakaibalebale 27:23.
Era vakavulici keimami ena sala me caka kina na loma ni Kalou. Era veivakavulici ena soqoni e veimacawa na qase me vakaukauataka neimami vakabauta. (Cakacaka 15:32) Era liu tale ga ena cakacaka vakavunau na tagane yalodina qo, keimami cakacaka vata ra qai vukei keimami ena veibasoga kece ni cakacaka vakaitalatala.
Era dau veivakayaloqaqataki. Nira kauaitaka neimami bula vakayalo na qase, era dau sikovi keimami e vale se neimami Vale ni Soqoni mera veivukei ra qai veivakacegui ena nodra vakayagataka na iVolatabu.—Jemesa 5:14, 15.
Eso na qase ni ivavakoso era cakacaka saumi qai tu na nodra icolacola vakavuvale. Qori ena vinakati tale ga kina nodra gauna. E dodonu mera rokovi na tagane gugumatua qo.—1 Cesalonaika 5:12, 13.
Na cava na nodra itavi na qase ni ivavakoso?
Era vakaraitaka vakacava na qase nira kauaitaki keimami?


text: 22 E vosa tale vei ira o Jisu ena vosa vakatautauvata, e kaya:2 “Na Matanitu vakalomalagi e rawa ni vakatauvatani kei na dua na tui, e vakarautaka e dua na magiti ni vakamau+ me baleti luvena.3 E talai ira nona dauveiqaravi mera lai kacivi ira mai na sureti ina kana magiti ni vakamau, ia era sega ni via lako mai.+4 E tala eso tale nona dauveiqaravi qai tukuna, ‘Ni lai kaya vei ira na sureti: “Sa vakarau tu na ivakasigalevu, na bulumakau kei na manumanu uro tale eso, sa vakarau na ka kece. Ni lako mai ina kana magiti ni vakamau.”’5 Ia era sega ni bau kauai, e dua e lako ina nona iteitei, e dua e goleva ga na nona bisinisi,+6 o ira na kena vo era tauri ira na dauveiqaravi, qaqauraki ira ra qai vakamatei ira.7 “E cudru sara ga na tui, mani tala na nona mataivalu qai vakamatei ira na daulaba ya, e vakama tale ga nodra koro.+8 E qai kaya vei ira na nona dauveiqaravi, ‘Sa vakarau tu na kakana, ia o ira na sureti a sega ni ganiti ira na veisureti.+9 Dou lako i gaunisala levu, o koya ga dou sotava dou sureta mai ina kana ni vakamau.’+10 Era lako na dauveiqaravi i gaunisala ra qai kacivi ira mai era sotava, o ira na daucaka ca kei ira na tamata vinaka. E sinai na vanua ni vakamau vei ira na lai kana.*11 “Ni curu mai na tui me raici ira na sureti, e raica sara e dua e sega ni dara mai na isulu ni soqo ni vakamau.12 E kaya vua na tui, ‘O curu mai vakacava i ke ni o sega ni dara mai na isulu ni soqo ni vakamau?’ E sega ni sauma rawa na vosa ya.13 E qai tukuna na tui vei ira na nona dauveiqaravi, ‘Dou vesuka na ligana kei na yavana, dou kolotaki koya ina butobuto e tuba me lai tagi qai katibati kina.’14 “Ni levu era sureti, ia era le lailai na digitaki.”15 Era lako sara na Farisi ra qai bosea vata na sala mera bacani koya kina ena nona vosa.+16 Era mani tala mai na nodra tisaipeli kei na so na ito i Eroti+ mera mai kaya vua: “Qasenivuli, keimami kila ni dau dina na nomuni vosa qai dodonu tale ga na nomuni vakamacalataka na lawa ni Kalou. Oni sega tale ga ni rerevaka e dua, ni oni sega ni raica na irairai e sau.17 Ni tukuna mada mai se cava na nomuni rai. E tara* me saumi vei Sisa na ivakacavacava se sega?”18 Ni kila o Jisu na nodra inaki ca, e kaya vei ira: “Ni dauveivakaisini, na cava oni vakatovolei au kina?19 Vakaraitaka mada mai e dua na ilavo e dau lavaki me ivakacavacava.” Era solia sara vua e dua na dinari.*20 E tarogi ira: “Na mata i cei kei na yaca i cei qo?”21 Era kaya vua, “Nei Sisa.” Mani kaya vei ira o Jisu: “O koya gona, ni solia lesu vei Sisa na ka e nei Sisa, vua na Kalou na ka e nona na Kalou.”+22 Era qoroqoro nira rogoca ya, ra qai biuti Jisu, ra lako sara.23 Era lako mai ena siga ya na Setoki, o ira na sega ni vakabauta na veivakaturi,+ mera tarogi koya:+24 “Qasenivuli, a kaya o Mosese, ‘Ke mate e dua na tagane qai sega na luvena, me vakawati o tacina kei na nona yada me vakawa kina.’+25 Ia eratou le vitu na veitacini tagane eratou tiko qo. E vakawati na kena imatai qai mate, ia e sega na luvena, sa mani soli nona yada me wati tacina.26 E yaco na ka vata ga qo vua na ikarua ni tacina, na ikatolu, me yacova sara na ikavitu.27 E qai mate sara e muri o yalewa.28 Ena gauna ni veivakaturi, o cei vei ratou na le vitu qo ena watina? Ni ratou a vakawatitaki koya kece.”29 E sauma vei ira o Jisu: “E cala na nomuni rai, oni sega ni kila na iVolatabu se na kaukaua ni Kalou,+30 ni yaco na veivakaturi, era na sega ni vakawati na tamata, era na sega tale ga ni soli mera vakawati na yalewa, era na vakataki ira ga na agilosi mai lomalagi.+31 Vakacava, oni sega ni wilika na ka e tukuna vei kemuni na Kalou me baleta nodra vakaturi na mate, ni kaya:32 ‘O yau na Kalou i Eparama, na Kalou i Aisake, kei na Kalou i Jekope’?+ E sega ni nodra Kalou na mate o koya, e nodra Kalou ga na bula.”+33 E veilauti dina na nona vosa, era kurabui na lewenivanua ena nona veivakavulici.+34 Nira rogoca na Farisi ni vagalui ira na Setoki o Jisu, era sa qai soqoni vata mai.35 E vakatovolei koya e dua vei ira e kila vinaka na Lawa ena nona taroga:36 “Qasenivuli, na cava na ivunau levu duadua ena Lawa?”+37 E kaya vua: “‘Mo lomani Jiova* na nomu Kalou ena lomamu taucoko, ena nomu vinaka taucoko, kei na nomu vakasama taucoko.’+38 Qo na ivunau levu duadua, na kena imatai tale ga.39 E vaka kina na kena ikarua, ‘Mo lomana na kainomu me vaka nomu lomani iko.’+40 E yavutaki na Lawa kece kei na ka era vola na Parofita ena rua na ivunau qo.”+41 Nira se soqoni vata tiko ga na Farisi e qai tarogi ira o Jisu:+42 “Na cava oni nanuma me baleti Karisito? E luvei cei o koya?” Era tukuna vua: “E luvei Tevita.”+43 E tarogi ira: “E qai rawa vakacava vei Tevita me vakatokai koya, ena veiuqeti ni yalo tabu,+ me nona Turaga, ena nona tukuna,44 ‘E kaya o Jiova* vua na noqu Turaga: “Dabe ena ligaqu imatau meu vakamalumalumutaki ira mada na kemu meca e ruku ni yavamu”’?+45 Ke vakatokai koya o Tevita me nona Turaga, e qai luvena vakacava?”+46 E sega ni dua e sauma rawa na nona vosa. Me tekivu mai na siga ya, e sega tale ni dua e doudou me tarogi koya.


text:
Na Cava o Nanuma me Baleta na Veisiga Nimataka?
Vakacava noda vuravura . . .
ena va tu ga qo?
ena qai ca sara?
ena vinaka cake?
KA E KAYA NA IVOLATABU
“Na Kalou . . . ena qusia tani tale ga na wainimata kece mai na matadra, sa na sega tale na mate, na lolosi, na tagiyaso, kei na mosi. Sa oti na veika e dau yaco e liu.”
KENA YAGA VEI IKO
Marautaki na cakacaka qai veivakacegui.
Sega tale na tauvimate kei na rarawa.
Bula marau me tawamudu kei ira noda vuvale kei na noda itokani.
EDA RAWA NI VAKABAUTA NA KA E KAYA NA IVOLATABU?
Io, qo e rua na vuna:
Tu vua na Kalou na kaukaua me vakayacora nona yalayala. E vakatokai Jiova na iVolatabu me Kalou “Kaukaua Duadua,” ni tawavakaiyalayala nona kaukaua. (Vakatakila 15:3, Vakadewa ni Vuravura Vou) Ena rawa ni vakayacora dina nona yalayala me veisautaka na noda vuravura me vinaka cake. Me vaka e kaya na iVolatabu, “e rawarawa vua na Kalou na ka kece.”
—Maciu 19:26.
E vinakata sara ga na Kalou me vakayacora nona yalayala. Kena ivakaraitaki, e vinakata o Jiova me vakabulai ira tale era sa mate.
—Jope 14:14, 15, Ai Vola Tabu.
E vakaraitaka tale ga na iVolatabu ni vakabulai ira na tauvimate na Luve ni Kalou, o Jisu. Na vuna? E vinakata sara ga o koya. (Marika 1:40, 41) Nona vinakata o Jisu me vakaceguya nodra gagadre na leqa tu, e vakaraitaka vinaka na itovo i Tamana.
—Joni 14:9.
Eda vakadeitaka gona ni rau vinakata o Jiova kei Jisu meda marautaka noda bula ena veisiga nimataka!
—Same 72:12-14; 145:16; 2 Pita 3:9.
VAKASAMATAKA MADA
Ena veisautaka vakacava na Kalou na noda vuravura me vinaka cake?
E sauma vei keda na iVolatabu ena MACIU 6:9, 10 kei na TANIELA 2:44.
VULICA ESO TALE NA KA
ITUKUTUKU VINAKA MAI VUA NA KALOU!
Na Cava na iNaki ni Kalou me Baleta na Vuravura?
E vakamacalataki ena iVolatabu na vuna e bulia kina na Kalou na vuravura, gauna ena oti kina na rarawa, kei na veika ena yaco e vuravura ena gauna se bera mai.
ITUKUTUKU VINAKA MAI VUA NA KALOU!
Na Cava na Matanitu ni Kalou?
O cei na Tui ni Matanitu ni Kalou? Na cava ena cakava na Matanitu ni Kalou?


text: 4 Oti qo au raica ni tadola e dua na katuba mai lomalagi, na imatai ni domo au rogoca e vaka na biukila, e kaya vei au: “Lako mai cake qo, au na vakaraitaka vei iko na ka e dodonu me yaco.”2 Ni oti na ka kece qo e sobuti au na kaukaua ni yalo tabu, au raica e dua na idabedabe vakaturaga ni tu mai lomalagi, e dabe tiko e dua ena idabedabe vakaturaga.+3 O koya e dabe tiko kina e vaka na vatu jasipa+ kei na vatu satiusa* na kena irairai, qai wavokita na idabedabe vakaturaga na drodrolagi e vaka na emeralita na kena irairai.+4 E wavokita na idabedabe vakaturaga qo e 24 tale na idabedabe vakaturaga, au qai raica nira dabe tiko kina e 24 na qase+ era tokara na isulu vulavula, e toka e uludra na isalanitui koula.5 E lako mai na idabedabe vakaturaga na liva,+ e rogo na domo kei na kurukuru,+ e toka tale ga ena mata ni idabedabe vakaturaga e vitu na cina e caudre tiko, qo e vakaibalebaletaka na vitu na yalo ni Kalou.+6 E tiko ena mata ni idabedabe vakaturaga e dua na wasawasa iloilo+ e vaka na karisitala.Eratou tiko volekata, eratou wavokita tale ga na idabedabe vakaturaga e va na kabula,+ e robota na yagodratou na yalokanimata, e liu vaka kina e muri.7 Na imatai ni kabula e vaka na laione,+ na ikarua ni kabula e vaka na luvenibulumakau tagane,+ na ikatolu ni kabula+ e vaka na mata ni tamata, kei na ikava ni kabula+ e vaka na ikeli e dau vuka.+8 E yaono na tabadratou na va na kabula qo, e robota na tabadratou kei na ruku ni tabadratou na yalokanimata.+ Eratou sega ni cegu ena siga kei na bogi ena nodratou kaya: “E savasava, e savasava, e savasava o Jiova*+ na Kalou, o koya e Kaukaua Duadua, o koya e bula e liu, o koya e bula tiko qo, o koya tale ga e lako tiko mai.”+9 Ena gauna kece eratou vakalagilagia, eratou vakarokoroko, eratou vakavinavinaka tale ga na kabula vei koya e dabe tiko ena idabedabe vakaturaga, o koya e tawamudu na nona bula,+10 era tekicuva na 24 na qase+ vei koya e dabe tiko ena idabedabe vakaturaga mera sokalou vei koya e tawamudu na nona bula, era biuta tale ga na nodra isalanitui ena mata ni idabedabe vakaturaga ra qai kaya:11 “E ganiti kemuni Jiova,* na neimami Kalou, me nomuni na lagilagi,+ na vakarokoroko,+ kei na kaukaua,+ ni oni bulia na ka kece,+ ena nomuni lewa era bula, era buli kina.”


text:
RA TAROGA NA ITABAGONE
Cava Meu Cakava Niu Cala?
Me Download
Cava o na cakava?
Wilika na ka e yacovi Karina, qai vakasamataka ke yacovi iko. Na cava o na cakava ena ituvaki qo?
Karina: “Au a draiva tiko vakatotolo niu gole i koronivuli, e tarovi au e dua na ovisa qai solia vei au e dua na tikite. Au rarawa sara ga! Au tukuna vei Na qai tukuna vei au meu tukuna vei Ta, na ka au sega ni via cakava.”
Cava o na cakava?
A: Galu ga me kua ni kila o Ta.
B: Tukuna vei Ta na ka e yaco.
O na rawa ni temaki mo digia na kena imatai. De dua ena nanuma o Na ni o sa tukuna oti vei Ta. Ia e tiko na vuna vinaka mo vakaraitaka kina nomu cala, ke tarovi iko na ovisa se dua tale na ka.
Tolu na vuna mo vakaraitaka kina nomu cala
1. E dodonu mo cakava. E kaya na iVolatabu me baleti keda na lotu vaKarisito: “Keitou vinakata me keitou dina ena ka kece.”—Iperiu 13:18.
“Au saga meu dau dina qai nuitaki, meu vakaraitaka totolo tale ga na cala au cakava.”—Alexis.
2. Ena rawarawa mo vosoti ni o vakaraitaka nomu cala. E kaya na iVolatabu: “O koya e ubia na nona cala ena sega ni rawaka, ia o koya e vakatusa qai biuta ena lomani.”—Vosa Vakaibalebale 28:13.
“Ena vinakati na yaloqaqa mo vakaraitaka nomu cala, o na nuitaki kina. Era na kila ni o dau dina. Ni o vakaraitaka nomu cala, o na vinaka kina.”—Richard.
3. Ni taleitaka na Kalou o Jiova. E kaya na iVolatabu: “Ni sevaka o Jiova na tamata lawakica, ia e veitokani voleka kei ira na yalododonu.”—Vosa Vakaibalebale 3:32.
“Niu cala bibi, au liaca ni dodonu meu vakaraitaka. Ena vakalougatataki au ga o Jiova keu cakava na ka e vinakata.”—Rachel.
E walia vakacava o Karina nona cala? A sega ni via vakaraitaka vei nona Ta na tikite e solia na ovisa. Ia e sega ni rawa ni vunitaka tiko ga. E kaya, “Ena yabaki e tarava ni dikeva o Ta na neitou inisua, e raica ni tiko kina e dua na tikite ni draiva e volai ena yacaqu. Au gunu wainibele kina, e rarawa mada ga o Na niu sega ni cakava na ka e kaya!”
Lesoni: E kaya o Karina: “Ni o vunitaka nomu cala o na rarawa kina. O na qai sauma vakamalua!”
Ka o vulica ena nomu cala
Eda dau cala kece. (Roma 3:23; 1 Joni 1:8) Me vaka eda sa raica mai nida yalomalumalumu da qai yalomatua, eda na vakaraitaka vakadodonu noda cala.
Na ka mo cakava tarava, mo vuli kina. Ka ni rarawa ni levu na itabagone era sega ni cakava qori! De dua era vakataki Priscilla ni kaya: “Dau vakayalolailaitaki au na noqu cala. Au dau beci au, na noqu cala e vaka e dua na icolacola bibi au sega ni cola rawa. Au yalolailai sara ga.”
Vakacava, e dau va tale ga qori nomu rai ena so na gauna? Ke dina, nanuma qo: Ke o vakasamataka tiko ga nomu cala makawa, e vaka ga ni o draiva tiko o qai rai tiko i muri. Ena vakayalolailaitaki iko se vakamalumalumutaki iko ni o vakasamataka tiko ga nomu cala makawa.
Vakacava mo saga me donu nomu rai?
“Vakasamataka nomu cala makawa qai vuli kina. Ia kua ni vakasamataka vakasivia ni na vakayalolailaitaki iko.”—Elliot.
“Au saga meu vuli ena noqu cala meu vinaka kina, meu kila tale ga na ka meu cakava niu sotava tale na ituvaki qori. E ka vakayalomatua qo.”—Vera.


text:
LESONI 3
E Vu Dina Mai Vua na Kalou na iTukutuku Vinaka?
1. O cei e vakavuna na volai ni iVolatabu?
E volai ena iVolatabu na itukutuku vinaka me baleta na noda bula tawamudu e vuravura na kawatamata. (Same 37:29) E 66 na ivola e tiko ena iVolatabu qai vakayagataka na Kalou e rauta ni 40 na tagane yalodina mera vola. A vola na imatai ni lima na ivola o Mosese rauta na 3,500 na yabaki sa oti. A vola na yapositolo o Joni na iotioti ni ivola ena 1,900 vakacaca na yabaki sa oti. Na itukutuku nei cei era vola na dauvola iVolatabu? Na Kalou a vakatakila vei ira na dauvola iVolatabu na ka mera vola ni vakayagataka na yalona tabu. (2 Samuela 23:2) Era vola na nona nanuma na Kalou, sega ni nodra nanuma ga. O Jiova gona e vakavuna na volai ni iVolatabu.—Wilika 2 Timoci 3:16; 2 Pita 1:20, 21.
2. Eda vakadeitaka vakacava ni dina na iVolatabu?
Eda kila ni vakavuna na Kalou na volai ni iVolatabu ni donu na veika matailalai e parofisaitaka me baleta na veika se bera ni yaco. Sega ni dua na tamata e rawa ni cakava qori. (Josua 23:14) E rawa ga ni tukuna vakadodonu na Kalou Kaukaua Duadua na veika ena sotava na kawatamata ena veigauna se bera mai.—Wilika Aisea 42:9; 46:10.
Eda namaka ni na sega ni vakatauvatani rawa e dua na ivola e vakarautaka na Kalou. Io e duatani dina na nona ivola. Sa veisoliyaki e vica vata na bilioni na iVolatabu ena drau vakacaca na vosa. A se volai sara ena gauna makawa na iVolatabu, ia e duavata kei na vakadidike vakasaenisi. E sega ni veisaqasaqa na ka era vola na le 40 era volavola. * Na ka e tukuni ena iVolatabu me baleta na loloma e rawa ni vakatakila duadua ga na Kalou dina, na Kalou dauloloma. E se kaukaua tiko ga na Vosa ni Kalou me veisautaka na bula ni tamata me vinaka. Na veika kece qori e vakadeitaka vei ira e vica vata na milioni ni Vosa ni Kalou na iVolatabu.—Wilika 1 Cesalonaika 2:13.
3. Na cava e vakamacalataki ena iVolatabu?
Dua na itukutuku vinaka e vakabibitaki ena iVolatabu, oya ni tiko na nona inaki totoka na Kalou me baleta na kawatamata. E vakamacalataka na iVolatabu na sala a vakayalia kina na tamata ena ivakatekivu na bula ena parataisi e vuravura. E vakamacalataka tale ga na sala ena vakalesui mai kina na parataisi.—Wilika Vakatakila 21:4, 5.
E tu ena Vosa ni Kalou na lawa, ivakavuvuli, kei na ivakasala. E volatukutukutaki tale ga kina eso na ivakaraitaki ni ka e dau cakava na Kalou ina kawatamata ena veigauna sa oti, eda vulica ena ivakaraitaki qori na nona itovo na Kalou. E rawa gona ni vukei iko na iVolatabu mo kila na Kalou. E vakamacalataka na sala mo drau veitokani kina.—Wilika Same 19:7, 11; Jemesa 2:23; 4:8.
4. O na kila vinaka vakacava na iVolatabu?
Na ivola qo ena vukei iko mo kila vinaka na iVolatabu ni vakayagataka na iwalewale vata ga a cakava o Jisu. E dau wilika yadudua na veitikinivolatabu o Jisu qai vakamacalataka na “ibalebale ni iVolatabu.”—Wilika Luke 24:27, 45.
E vakasakiti sara na itukutuku vinaka mai vua na Kalou ni vakatauvatani kei na so tale na ka. Ia eso era sega ni bau kauaitaka na itukutuku qori, eso tale era cudru sara ga nira rogoca. Kua ni yalolailai. Na nomu nuitaka na bula tawamudu e vakatau ena nomu kila na Kalou.—Wilika Joni 17:3.
^ para. 3 Raica na ivola Noda iVola Kece.
VULICA ESO TALE NA KA
ITUKUTUKU VINAKA MAI VUA NA KALOU!
Eda Vakadeitaka Vakacava ni Dina na iVolatabu?
Ke vakavuna na Kalou na iVolatabu, ena duatani duadua mai na vo ni ivola.
Na Cava Mada e Kaya na iVolatabu?
Na iVolatabu
—iVola ni Kalou Vei Keda
Ena yaga vakacava vei iko na iVolatabu mo walia kina nomu leqa? Na cava mo nuitaka kina na kena parofisai?
Na Cava Mada e Kaya na iVolatabu?
Na Cava Mada e Kaya na iVolatabu me Baleta na Kalou?
E kauaitaki iko dina na Kalou? Vulica nona itovo kei na sala mo toro volekati koya kina.


text:
NA VALE NI VAKATAWA (ITABATABA E VULICI) Noveba 2016
Qo na ilavelave ni vuli ni vula o Tiseba26, 2016 ina Janueri29, 2017.
Na Vosa e Veiuqeti!
Na ikacivi cava e vakayagataka o Jisu e sega ni veidokai wale ga?
“Moni Veivakauqeti ena Veisiga”
Na cava e bibi kina na veivakauqeti? Na cava eda vulica ena nodratou veivakauqeti o Jiova, Jisu kei Paula? Cava mo cakava me yaga nomu veivakauqet?
Eda Tuvanaki me Salavata kei na iVola ni Kalou
O Jiova e Kalou ni ituvatuvanaki sega ni vakatauvatani rawa. Meda namaka gona nira na tuvanaki vinaka tale ga ira nona tamata
O Dau Doka na iVola i Jiova?
Nira muria na dauveiqaravi ni Kalou na ivakasala ena nona Vosa, ra qai tokona ena yalodina nona isoqosoqo, era vakila kina na kena yaga.
“E Levu tu na Cakacaka”
O rawa ni tokona.
Kacivi Mai na Butobuto
Ena sala cava e tukuni nira kau vakavesu e Papiloni na dauveiqaravi ni Kalou ena ikarua ni senitiuri G.V.? Gauna cava era vakararamataki kina? A yaco vakacava?
Era Sereki Vei Lotu Lasu
Gauna cava era sereki kina vakadua vei Papiloni na tamata ni Kalou?
“Dautukutuku e Peritania—Ni Yadra Mai!!”
Rauta ni 10 na yabaki na kena sega ni tubu tu e Peritania na dautukutuku ni Matanitu ni Kalou! Na cava sa qai veisautaka?


text:
IVAKASALA INA VUVALE | VAKAWATI
Sala me Veivosakitaki Kina na Leqa
ITUVAKI DREDRE
Na cava e dau yaco ni drau veivosakitaka vakaveiwatini e dua na leqa? Ke o dau vakila ni o sa qai rarawa ga vakalevu, o rawa ni cakava eso na ka me vinaka kina na ituvaki. Ia e bibi mo na kila toka e liu ni duidui na ivakarau ni veivosaki ni tagane kei na yalewa. *
KA MO KILA
Era dau via veivosakitaka e liu na leqa na yalewa ni bera nira rogoca na kena iwali. Ena so na gauna e dau iwali ga ni leqa na veivosaki.
“Gauna au talaucaka kina na lomaqu au qai raica ni kauaitaka o watiqu na ituvaki au sotava, au dau lomavakacegu sara ga. Levu na gauna ni oti ga e vica na miniti na neirau veitalanoa, sa daumaka tale tu na bula.”—Silipa. *
“Au na sega ni lomavakacegu keu sega ni talaucaka vei watiqu na lomaqu. Au rawa ga ni guilecava na leqa e yaco ke sa veivosakitaki oti.”—Amelia.
“E vaka ga na nodra veivaqaqai na ovisa. Ni caka tiko na veivosaki, au dau saga meu vakasamataka se cava sara mada na vu ni leqa.”—Lusi.
Era kauaitaka ga na tagane na iwali ni leqa. E sega ni kurabuitaki qori baleta era kila na tagane nira na nuitaki ke ra walia rawa e dua na leqa. Ni vakatututaka e dua na tagane na iwali ni leqa, e via vakaraitaka tiko vei watina ni rawa ni vukei koya. Qori na vuna era dau kidroa kina na tagane vakawati ni sega ni ciqomi rawarawa nodra vakatutu. E kaya o Vili e dua na tagane vakawati: “Au sega ni taura rawa se cava me veivosakitaki kina na leqa ke o sega ni vinakata e dua na kena iwali!”
E kaya na ivola The Seven Principles for Making Marriage Work “ni bibi me kilai rawa na ituvaki ni bera na veivakasalataki. Ni bera ni o vakatututaka na iwali ni leqa, vakaraitaka rawa vei watimu ni o kauaitaka na ituvaki e sotava tiko, o kauaitaki koya tale ga. Levu na gauna e sega ni vinakata o watimu mo vakasamataka e dua na iwali ni leqa, e vinakata ga mo rogoci koya.”
KA O RAWA NI CAKAVA
Tagane vakawati: Saga mo dau rogoci watimu vinaka, mo kila na ituvaki e sotava tiko. E kaya e dua na tagane vakawati o Tomasi: “Ni talaucaka o watiqu na lomana ena so na gauna, au dau nanuma ‘ni sega sara ga ni yaga’ na noqu vakarorogo. Ia qori ga na ka e dau vinakata ena levu na gauna o watiqu, meu rogoci koya.” E kaya o Sitiveni e dua tale na tagane vakawati: “Au raica ni vinaka meu kua ni vosa, meu vakarorogo tu ga ni talaucaka o watiqu na lomana. Levu na gauna ni oti na nona vosa, e dau kaya ni cegu sara ga na lomana.”
Tovolea qo: Ni drau veivosakitaka tale vakaveiwatini e dua na leqa, kua ni veivakasalataki ke sega ni gadrevi. Raici koya ena gauna e vosa tiko kina, qai rogoca vinaka na ka e kaya. Deguvacu, cavuta tale eso na ka e tukuna mo vakaraitaka kina ni o sa taura rawa na ka a vakamacalataka. E kaya e dua na tagane vakawati o Jale: “E dau via vakadeitaka ga ena so na gauna o watiqu niu kila na kena ituvaki, niu na tokoni koya tale ga.”—iVakavuvuli vakaivolatabu: Jemesa 1:19.
Yalewa vakawati: Tukuna vei watimu na ka o vinakata me cakava. E tukuna o Eleni e dua na yalewa vakawati: “Eda na rairai nanuma ena so na gauna nira kila na keda isa na veika eda vinakata, ia ena so tale na gauna ena vinakati meda vakamatatataka vei ira.” Qo na nona vakatutu e dua na yalewa vakawati o Lisa: “Au na rairai kaya, ‘Dua na ka au kauai tiko kina, au kerea mo rogoci au mada. Au sega ni vinakata mo walia na leqa, au vinakata ga mo kila na lomaqu.’”
Tovolea qo: Ke vakatututaka totolo o watimu na iwali ni leqa, kua ni nanuma ni sega ni kauai. De dua e via vukei iko ga. E kaya o Eseta e dua na yalewa vakawati: “Au saga meu kua ni dau cudru, meu nanuma tiko ni kauaitaki au o watiqu, e via rogoci au, e via veivuke tale ga.”—iVakavuvuli vakaivolatabu: Roma 12:10.
Tagane, yalewa vakawati: Eda dau cakava vei ira eso tale na veika eda vinakata mera cakava tale ga vei keda. Ia ni drau veivosakitaka vakaveiwatini e dua na leqa, e bibi mo drau dui vakasamataka na veika e vinakata o kemudrau isa. (1 Korinica 10:24) E kaya o Maikeli e dua na tagane vakawati: “Me yalorawarawa o tagane vakawati me vakarorogo. O yalewa vakawati me yalorawarawa tale ga ena so na gauna me rogoca na iwali ni leqa e vakatututaki. Ena vinaka nomudrau bula vakawati ke drau yalorawarawa ruarua.”—iVakavuvuli vakaivolatabu: 1 Pita 3:8.
^ para. 4 Na veika ena veivosakitaki ena ulutaga qo ena rairai sega ni ganiti ira kece na veiwatini. Ia na kena ivakavuvuli e rawa ni vukea e dua na tagane se yalewa vakawati me kila vinaka na kena isa, me vakavinakataka tale ga na nona ivakarau ni veivosaki.
^ para. 7 Sa veisau na yaca ena ulutaga qo.
VULICA ESO TALE NA KA
ITUKUTUKU VINAKA MAI VUA NA KALOU!
E Rawa ni Marau Vakacava na Nomu Vuvale?
Na Kalou mamarau o Jiova e vinakata mera mamarau na vuvale. Raica na ivakasala yaga vakaivolatabu vei ira na tagane kei na yalewa vakawati, itubutubu, kei na gone.


text:
YADRA!
Nb. 3 2017 | iVakadinadina ni Vakavuna na Kalou na iVolatabu
NA VALE NI VAKATAWA
Nb. 3 2017 | Va na Dauvodo Ose
—Vuna Mo Kauai Kina
O Cei o Keimami na iVakadinadina i Jiova?
Keimami cavutu mai na duidui vanua kei na duivosavosa, ia e tautauvata na neimami inaki. E bibi duadua na neimami rokova na Kalou o Jiova, na Kalou e tukuni ena iVolatabu ni a bulia na ka kece. E ka dokai neimami vakatokai me keimami lotu vaKarisito, keimami saga tale ga vagumatua me keimami vakatotomuri Jisu. Keimami dau gumatua ni vukei ira eso tale mera vulica na iVolatabu kei na Matanitu ni Kalou. Ni keimami vunautaka se tukuna na veika me baleta na Kalou o Jiova kei na nona Matanitu, keimami kilai kina me keimami iVakadinadina i Jiova.
Raica e levu tale na ka ena neimami web site. Wilika na iVolatabu ena internet. Vulica eso tale na ka me baleti keimami kei na neimami vakabauta.


text:
Figi: Ora esatta nelle più importanti città
Suva - Lautoka - Nadi - Labasa - Ba - Levuka - Levuka - Vatoa - Somosomo - Viseisei - Vatukoula - Vagadaci - Vaileka - Tavua - Sigatoka - Savusavu - Navindamu - Navala - Nausori - Namalata - Motusa - Lovoni - Lauwaki - Lami - Ahau - Sigatoka - Nasinu - Mbouma - Lomaloma - Yadua - Waitoga - Waicoka - Vatuni Settlement - Vusama Settlement - Vunisea - Vunitogoloa - Vunaniu - Votualailai - Veinuqa - Veidrala - Vacaleya - Vabea - Uluibau - Togovere - Jioma - Cevai - Tavua - Tagaqe - Tabalei - Soliyaga - Raiwaqa - Nubuyanitu - Qilai - Qarani - Qaliira - Gasele - Dravuwalu - Dravuni - Draubuta - Draiba - Dogowale Settlement - Dogoloa - Deladamanu - Delaiyadua - Delailasakau - Dalice Settlement - Nawaqarua Set - Nawaqabena - Nawamagi - Navunievu - Navukailagi - Naviago - Navatuyaba - Navaga - Natunuku Settlement - Natogadravo - Nacomoto - Nacokaika - Nacamaki - Natabua Settlement


text:
IVOLA NI SOQONI–NODA BULA VAKARISITO KEI NA CAKACAKA VAKAITALATALA Janueri 2017
Vakatutu
Vakatutu ni mekesini na Vale ni Vakatawa, me vakavulici tale ga na ka dina me baleta na ivakatakilakila ni iotioti ni veisiga. Vakayagataka na vakatutu qori mo bulia kina na nomu ivakamacala.
IYAU MAI NA VOSA NI KALOU
O Jiova e Karoni Ira Nona Tamata
Me vaka ga na itaukei ni soqo e dauveikauaitaki, o Jiova vei keda e levu na kakana vakayalo e vinaka duadua.
IYAU MAI NA VOSA NI KALOU
“Ena Veiliutaki Vakadodonu e Dua na Tui”
Na noda Tui o Jisu e vakarautaki ira na qase ni ivavakoso mera karoni ira na qelenisipi. Era veivuke na qase nira vakarautaka na veidusimaki vakayalo, ra qai vakabulabulataki keda.
IYAU MAI NA VOSA NI KALOU
Vakaicovitaki Nona Vakabauta o Esekaia
Era saga na kai Asiria mera soro na Jiu, mera kua ni vala, o Jiova e qai tala nona agilosi me taqomaki Jerusalemi.
NODA BULA VAKARISITO
“I Jiova, . . . Au Nuitaki Kemuni”
E bibi meda nuitaki Jiova ena gauna vinaka kei na gauna ca. E nuitaki Jiova vakacava o Esekaia?
IYAU MAI NA VOSA NI KALOU
O Jiova e Solia na Kaukaua Vei Koya e Oca
Na nona rawa ni vuka tu va qori na ikeli e vakavotuya vinaka na noda rawa ni sokalou tiko ga ena kaukaua e solia o Jiova.
NODA BULA VAKARISITO
Nanuma mo Masulaki Ira na Tacida Era Vakararawataki
Ena veivuke vakacava noda masulaki ira na tacida era vakararawataki?
IYAU MAI NA VOSA NI KALOU
O Jiova na Kalou e Dau Dina Nona Parofisai
Na Kalou o Jiova e vakayagataki Aisea me parofisaitaka na ka ena yaco vei Papiloni ni vo e 200 na yabaki.


text:
Taro na Dauwiliwili
Ena gauna cava era bobula tu kina na dauveiqaravi ni Kalou vei Papiloni na Ka Levu?
E tekivu na veivakabobulataki vakayalo ena ikarua ni senitiuri G.V. qai cava ena 1919. Na cava e bibi kina meda kila na veisau qo?
E laurai ena ivakadinadina kece ni cava ena 1919 na veivakabobulataki qo nira kumuni na lumuti ena ivavakoso vaKarisito vou. Kena ivakaraitaki: Ni tauyavu oti ga na Matanitu ni Kalou mai lomalagi ena 1914, era vakatovolei ra qai vakasavasavataki na dauveiqaravi ni Kalou. * (Mala. 3:1-4) Oti qori, ena 1919 e lesia o Jisu na “dauveiqaravi yalodina e vuku” me vakarautaka na “kakana ena kena gauna donu” vei ira na nona dauveiqaravi era sa vakasavasavataki. (Maciu 24:45-47) Qori na yabaki era tekivu lesu kina na dauveiqaravi ni Kalou ina ituvaki marautaki vakayalo a vakilai tu e liu. Sa kena gauna tale ga mera sereki mai na veivakabobulataki i Papiloni na Ka Levu. (Vkta. 18:4) Ia e tekivu ena gauna cava na veivakabobulataki qori?
Sa vica vata na yabaki na noda vakabauta voli mai ni tekivu ena 1918 na veivakabobulataki qo. E macala kina ni dua ga na gauna lekaleka nodra vakabobulataki na dauveiqaravi ni Kalou vei Papiloni na Ka Levu. Kena ivakaraitaki, e kaya na Vale ni Vakatawa ni Maji 15, 1992: “Ena gauna makawa, era vakabobulataki na dauveiqaravi ni Kalou vei Papiloni me dua na gauna. Ena 1918 tale ga era vakabobulataki na dauveiqaravi i Jiova vei Papiloni na Ka Levu.” Ni dikevi tale na tikina qo, e laurai ni se tekivu makawa sara na veivakabobulataki qo, e sega ni qai tekivu ena 1918.
Meda raica mada na parofisai me baleta nodra vesu kei na nodra sereki na dauveiqaravi ni Kalou ena Isikeli 37:1-14. E raivotutaka o Isikeli e dua na buca e sinai kina na sui. E tukuna vei Isikeli o Jiova ni sui qori e vakatayaloyalotaka “na vuvale taucoko ni Isireli.” Ni vakayacori na parofisai qo ena ivakatagedegede levu sara, e macala ga ni dusi ira “na Isireli ni Kalou,” o ira na lumuti. (Kala. 6:16; Caka. 3:21) E raica tarava o Isikeli ni bula tale na sui qo me dua na mataivalu levu. Qo e veisemati vinaka sara ga kei na nodra sereki vakayalo na dauveiqaravi ni Kalou ena 1919! Ia e kilai vakacava ena raivotu qori na dede ni nodra vesu?
Kena imatai, eda wilika ni “mamaca” se “mamaca sara” na sui. (Isik. 37:2, 11) E macala nira se mate makawa sara na itaukei ni sui qori. Kena ikarua, e sega ni vakasauri na kena bula tale na sui, ena yaco vakamalua. E tekivu ena rorogo tataqiriqiri era qai “veitorovi na sui, na sui ina sui.” Oti e basika na “ua kei na viciko.” Toso na gauna na kuli ena ubia na sui, na ua, kei na viciko. Sa qai ‘curumi ira na icegu, era na bula sara.’ Oti ena qai vakatikori ira o Jiova ena nodra vanua. Na ka kece qo ena taura toka na gauna.—Isik. 37:7-10, 14.
Dua na gauna balavu e bobula tu kina na matanitu makawa o Isireli. E tekivu ena 740 B.G.V. nodra vakabobulataki, qori nira kau vakavesu e levu na lewe ni tini na yavusa ena matanitu ena vualiku. Ena 607 B.G.V. e vakarusai o Jerusalemi, era kau tale ga vakavesu na lewe ni matanitu o Juta ena ceva. E qai cava ena 537 B.G.V. na veivakabobulataki qori nira lesu na vo ni Jiu mera tara tale na valenisoro, mera tauyavutaka tale na sokalou savasava e Jerusalemi.
Nida vakasamataka qori, e macala ni rawa ni balavu toka nodra vakabobulataki na dauveiqaravi ni Kalou vei Papiloni na Ka Levu, sega ni qai yaco ga ena 1918-1919. Na veivakabobulataki qo e veidonui kei na gauna ena tubu kina na co ca, kei na witi se “o ira na luve ni Matanitu.” (Maciu 13:36-43) Na gauna qori e dusia na tubu ni kedra iwiliwili na vukitani, ia era lewe lailai na lotu vaKarisito dina. E vakabobulataka gona na ivavakoso vaKarisito o Papiloni na Ka Levu. E tekivu qori ena dua na gauna ena ikarua ni senitiuri G.V. me yacova ni vakasavasavataki na valenisoro vakayalo ena gauna ni icavacava.—Caka. 20:29, 30; 2 Ces. 2:3, 6; 1 Joni 2:18, 19.
Ena gauna balavu ni veivakabobulataki vakayalo qori, era via veiliutaki tiko ga na iliuliu ni lotu kei na nodra itokani daunipolitiki, era vakatabuya mera wilika na lewenivanua na Vosa ni Kalou. Kena ivakaraitaki, so na gauna e vakatabui mera wilika na iVolatabu ena vosa era kila. Vica era vakayacora qori era vakamai bulabula ena kau. Era totogitaki o ira na saqata nodra ivakavuvuli na iliuliu ni lotu, me tarovi kina na sasaga ni veivakararamataki vakayalo.
Vakacava na kena ikarua, na veivakabulai? Enaica kei na sala cava e vakayacori kina? E taura na gauna na veivakabulai vakayalo qo. E salavata kei na rorogo “tataqiriqiri” me tekivu ena veisenitiuri ni bera na gauna ni icavacava. Levu na vanua e vakabauti kina na ivakavuvuli ni lotu lasu, ia era tutaka na sokalou dina eso era yalodina ena ivakatagedegede era rawata. Era saga mera tabaka na iVolatabu ena vosa era kila na lewenivanua. Eso tale era wasea na ka dina era vulica ena Vosa ni Kalou.
Ena icavacava ni veiyabaki ni 1800, e cakacaka vagumatua o Charles Taze Russell kei na nona ilala me ratou vakalesuya na ka dina vakaivolatabu. E vaka ga me ubia vakaivakatakarakara na sui na viciko kei na kuli. E yaga dina na Zion’s Watch Tower kei na ivola tale eso mera kila kina na ka dina vakayalo o ira na yalomalumalumu. E vakaukauataki ira tale ga na dauveiqaravi ni Kalou na vidio na “Photo-Drama of Creation” ena 1914 kei na ivola The Finished Mystery ena 1917. Ena 1919, era vakabulai vakayalo na dauveiqaravi ni Kalou ra qai vakatikori ena nodra vanua vakayalo. Toso na gauna, era tomani ira na ivovo ni lumuti qori o ira e nodra inuinui na bula e vuravura mera “dua na mataivalu levu.”—Isik. 37:10; Saka. 8:20-23. *
E macala mai na itukutuku qo nira vakabobulataki na dauveiqaravi ni Kalou vei Papiloni na Ka Levu oya ni tubu na kedra iwiliwili na vukitani ena ikarua ni senitiuri G.V. Qo e dua na gauna butobuto, e via vaka na kena era vakadinadinataka na Isireli nira kau vakavesu. Ia dua na ka meda marautaka, nira sa galala na dauveiqaravi ni Kalou mai na veivakabobulataki vakayalo, da qai donuya na gauna ‘era na serau kina me vaka na rarama o ira na yalomatua,’ e “levu era na vakasavasavataki ira, era na vakavulavulataki ira,” ra qai ciqoma na sokalou dina!—Tani. 12:3, 10.
A kauti Jisu dina o Setani ina valenisoro me temaki koya?
Eda sega ni vakadeitaka ni duri tu o Jisu ena valenisoro se raivotutaka ga. Ena so na gauna, e vakamacalataki ruarua qori ena noda ivola.
Wilika mada na ka e volai ena iVolatabu. E uqeti vakalou o Maciu me vola ena Kosipeli: “E qai kauti koya [Jisu] na Tevoro ina koro tabu, lai biuti koya sara ena dela ni bai [“ena bai, ena vanua cecere duadua,” vmr] ni valenisoro.” (Maciu 4:5) E vola tale ga o Luke: “E kauti koya na Tevoro i Jerusalemi, lai biuti koya sara ena dela ni bai ni valenisoro.”—Luke 4:9.
Ena gauna sa oti, e vakamacalataki ena noda ivola ni sega ni kauti Jisu dina ina valenisoro o Setani. Kena ivakaraitaki, e kaya na Vale ni Vakatawa ni Maji 1, 1961: “Ena veicalati toka me dua dina na valenisoro e tu ena vanua talasiga ena gauna e temaki kina o Jisu. E sega ni dua na ulunivanua e rawa ni laurai kina na ‘matanitu kece e vuravura kei na kedra lagilagi.’ Qori tale ga na vuna eda kaya kina ni sega ni ‘kauti Jisu dina o Setani ina koro tabu’ qai biuti koya ‘ena dela ni bai ni valenisoro.’ E sega mada ga ni vinakati me caka sara qori me rawai kina o Jisu.” Ia eda wilika ena itabataba tarava ni Vale ni Vakatawa, ke vakayacora o Jisu na ka e tukuna o Setani ena rawa ni mate kina, ni rau duri tu ena dua na vanua cecere.
Era tukuna eso ni tabu me duri o Jisu ena dela ni tikina tabu ena valenisoro, ni sega ni Livai. Oya na vuna e nanumi kina ni rawa ni ‘kau’ o Jisu ina valenisoro ena raivotu. E via tautauvata kei na ka e yaco vua na parofita o Isikeli ena vica na senitiuri e liu.—Isik. 8:3, 7-10; 11:1, 24; 37:1, 2.
Ia ke vakayacori na veitemaki qo ena raivotu, e vica na taro qo e basika kina:
E yaco dina na veitemaki se ka ga ni vakasama?
Ke bacani o Jisu me vakayacora na ka vakayago, ya me vukica na vatu me ibuli madrai se sokalou ga vakadua vei Setani, vakacava ena via tautauvata ga kei na nona lade mai na valenisoro?
Ke duri mada ga o Jisu ena dela ni bai ni valenisoro, qo e vica na ka e lomatarotarotaki:
E beca o Jisu na Lawa ni duri ena dela ni tikina tabu?
E lako vakacava o Jisu mai na vanua talasiga i Jerusalemi?
Ni dikevi tale na tikina qo, e rawa nida sauma kina na rua na taro qori.
Kena imatai, e kaya o Parofesa D. A. Carson ni vosa vaKirisi hi·e·ron’ e vakadewataki me “valenisoro” ena rua na tikinivolatabu ya e “rairai dusia na valenisoro taucoko, sega ni tikina tabu ga.” Kena ibalebale ni na sega ni rawa ni duri tu o Jisu ena dela ni tikina tabu. Ena rawa ga ni duri ena tutu ni valenisoro ena ceva. E veidonui sara ga kei na qakilo e lutu vakadodonu sobu me rauta ni 137 na mita ina Buca o Kitironi. Na yasanivale ena ceva e raba na dokana, e vakabai wavoki, e vanua cere tale ga ena valenisoro. E kaya na daunitukutuku makawa o Josephus ke dua e duri e kea qai rai sobu, ena “boiri na matana” ena kena cere. Ni sega ni Livai o Jisu, ena rawa ni duri e kea, ena sega ni vakatubu veivosaki.
Ia me vaka ni tiko ena vanua talasiga o Jisu, e qai kau vakacava ina valenisoro? Kena isau rawarawa ga nida sega ni kila. E sega ni tukuni na balavu ni gauna e temaki kina se vanua cava ena vanua talasiga e tiko kina o Jisu. Eda sega ni kila na kena dina, ni rawa ni taubale lesu o Jisu, ia ena via balavu toka nona taubale. E sega ni tukuni ena tikinivolatabu ni tiko ga o Jisu ena vanua talasiga ena gauna kece e temaki kina. E tukuni ga ni kau i Jerusalemi.
Vakacava ga na kena vakaraitaki vua na “matanitu kece e vuravura”? E macala ni sega ni raica o koya na matanitu kece, ni sega ni dua na ulunivanua era na laurai kece kina. Kena irairai ni vakayagataka o Setani eso na mataqali raivotu me vakaraitaka kina vei Jisu na ka qori, e via vaka ga nona sarava e dua na itaba ni vanua mai na veiyasa i vuravura. Io, e vakayagataka o Setani na raivotu, e vinakata gona me “sokalou wale ga vakadua” vua o Jisu. (Maciu 4:8, 9) Ni kauti Jisu gona o Setani me lade mai na dela ni bai ni valenisoro, e macala ni vinakata o Setani me vakaleqai koya, ia e bese o Jisu. Ena duidui sara ke temaki ga ena raivotu.
Me vaka sa cavuti oti ena imatai ni parakaravu, eda sega ni kila na kena dina. Eda sega ni vakadeitaka nona lako i Jerusalemi o Jisu me duri ena dela ni bai ni valenisoro. Na ka ga eda kila ni dina na veitemaki, ni sauma vakadodonu o Jisu na ka kece e tukuna vua na Tevoro.
^ para. 2 Raica na Vale ni Vakatawa, Julai 15, 2013, t. 10-12, p. 5-8, 12.
^ para. 1 E vakamacalataki yadudua ena Isikeli 37:1-14 kei na Vakatakila 11:7-12 na veivakabulai vakayalo ena 1919. Ia na parofisai ena Isikeli e vakamacalataka nodra vakabulai vakamalua na dauveiqaravi kece ni Kalou mai na nodra vakabobulataki vakabalavu. Na parofisai ena Vakatakila e dusia na nodra vakabulai tale vakayalo na ilawalawa lailai lumuti era tagane era veiliutaki nira sereki mai na veivakabobulataki lekaleka.


text: 12 Nira vakatarogi koya tiko, era tabili yani vua na ilala levu, e vica vata na udolu. Era veibutuyava ena kedra le levu. Mani vosa e liu o Jisu vei ratou nona tisaipeli ni kaya: “Dou qarauni kemudou mai na nodra leveni na Farisi, ya na veivakaisini.+2 E sega ni dua na ka e vunitaki matua me na sega ni vakatakilai, kei na ka lo me sega ni kilai.+3 O koya gona, na ka dou tukuna ena butobuto ena rogoci ena rarama, na ka e vakasolokakanataki ena nomudou rumu ena vunautaki mai delanivale.4 Kena ikuri, au tukuna vei kemudou na noqu itokani,+ dou kua ni rerevaki ira era vakamatea wale ga na yago, ra qai sega ni cakava rawa tale e dua na ka.+5 Ia au na tukuna vei kemudou o koya mo dou rerevaka. Dou rerevaki koya ga e rawa ni vakamatei kemudou, e rawa tale ga ni biuti kemudou i Qiena.*+ Io, au tukuna vei kemudou, dou rerevaki koya qo.+6 Vakacava e sega ni volitaki e lima na siparo ena rua na ilavo* lailai? Ia na Kalou e sega ni guilecava e dua vei ratou.+7 E kilai vinaka sara na iwiliwili ni drauniulumudou.+ Dou kua gona ni rere ni dou uasivi ira na siparo.+8 “Au kaya vei kemudou, o koya e tukuni au e matadra na tamata,+ ena tukuni koya tale ga na Luve ni tamata e matadra na agilosi ni Kalou.+9 Ia o koya e cakitaki au e matadra na tamata ena cakitaki tale ga e matadra na agilosi ni Kalou.+10 O koya e vosavakacacataka na Luve ni tamata ena vosoti, ia o koya e vosabeca na yalo tabu ena sega ni vosoti.+11 Ia ni dou kau ina bose lelevu,* se ina matadra na vakailesilesi vakamatanitu, se vei ira na veiliutaki, dou kua ni leqataka na ka mo dou tukuna+ se na kena itukutukuni mo dou sabaya kina na nodra veibeitaki,12 ni na vakavulici kemudou na yalo tabu ena gauna sara ga ya ena ka mo dou tukuna.”+13 E qai kaya e dua mai na kedra maliwa na ilala levu: “Qasenivuli, ni tukuna mada vua na tuakaqu me wasea mai na iyau e dodonu me noqu.”14 E kaya vua o Jisu: “O cei mada e lesi au meu turaganilewa se meu vota na iyau vei kemudrau?”15 E qai kaya vei ira o Jisu: “Ni yadra tiko, ni qarauni kemuni mai na ivakarau ni yalokocokoco kece,+ ke levu mada ga na ka e tu vua e dua, ena sega ni vakatau na nona bula ena veika e taukena.”+16 E qai tukuna vei ira e dua na vosa vakatautauvata, e kaya: “E vuavuaivinaka na nona were e dua na vutuniyau.17 Mani kaya lo e lomana, ‘Na cava mada meu cakava, sa sega na vanua meu maroroya kina na vua ni noqu were?’18 E qai kaya, ‘Qo na ka au na cakava:+ Au na basuka na noqu lololo meu tara eso e levu cake me maroroi kina na noqu witi kei na noqu iyau kece,19 au na qai kaya: “Sa levu na noqu iyau me rauta na veiyabaki se bera mai, meu se tei vakacegu mada, meu kana, meu gunu, meu marau.”’20 Ia e qai kaya vua na Kalou, ‘Sa dua na ka nomu sesewa, ena tarogi vei iko nomu bula ena bogi ga nikua. Ena qai nei cei na ka o binia?’+21 E vaka tale ga kina o koya e binia vakalevu na nona iyau, ia e sega ni vutuniyau ena mata ni Kalou.”+22 E qai tukuna vei ratou na nona tisaipeli: “Qori na vuna au tukuna kina vei kemudou, dou kua ni lomaocaocataka na nomudou bula ena ka mo dou kania, se na yagomudou ena ka mo dou sulumaka.+23 E bibi cake na bula mai na kakana, vaka tale ga kina na yago mai na isulu.24 Dou raici ira vinaka mada na reveni. Era sega ni kaburaka na sorenikau se tatamusuki, e sega tale ga na nodra lololo, ia e vakani ira na Kalou.+ Dou sega ni uasivi ira na manumanuvuka?+25 O cei vei kemudou ena vuku ni nona lomaocaoca e rawa ni vakadedetaka tale vakalailai* na nona bula?26 O koya gona, ke dou sega ni rawata na veika lalai va qo, na cava mo dou leqataka kina na veika tale eso?+27 Dou vakasamataka na bula ni lili: Era sega ni cakacaka se tali, ia au kaya vei kemudou, na iukuuku kece i Solomoni e sega ni bau yacova na kedra totoka.+28 Ke va qori nona vakasuluma na Kalou na co ni veikau era tu nikua qai kolotaki ina lovo nimataka, me qai sega vakacava ni vakasulumi kemudou, o kemudou e lailai na nomudou vakabauta?29 O koya gona, dou kua ni vakasaqara tiko ga na ka mo dou kania se gunuva, dou kua tale ga ni lomaocaoca,+30 ni ka kece qo era cumuaqara voli kina na lewe ni veimatanitu. Ia sa kila tu na Tamamudou ni bibi vei kemudou na ka qori.+31 Dou vakasaqara tiko ga na nona Matanitu, ena qai vakarautaki vei kemudou na veika qo.+32 “Dou kua ni rere na qelenisipi lailai,+ ni sa vakadonuya na Tamamudou me solia vei kemudou na Matanitu.+33 Dou volitaka na nomudou iyau dou qai soli iloloma.*+ Dou cakava eso na taga ni ilavo ena sega ni madra rawa, ya na iyau mai lomalagi+ e sega ni oti rawa, qai sega ni volekata rawa yani na daubutako, e sega tale ga ni kania na sarasara.*34 Na vanua e tiko kina nomudou iyau, ena tiko tale ga kina na yalomudou.35 “Dou vakaisulu dou tu vakarau,*+ me caudre tiko ga na nomudou cina.+36 Mo dou vakataki ira era waraka na lesu mai+ ni nodra turaga mai na soqo ni vakamau,+ ni gauna e yaco mai kina me mai tukituki, era na dolava totolo vua na katuba.37 Era marau na dauveiqaravi qori ni lako mai nodra turaga qai raica nira vakatawa tiko! Au tukuna vakadodonu vei kemudou, ena vauca o koya na nona isulu, ena dusimaki ira mera dabe ena teveli, sa na qai qaravi ira.38 Era na marau dina ke yaco mai ena ikarua ni yadra,* se mani ikatolu,* qai raica nira vakatawa tiko!39 Ia mo dou kila tiko qo, ke kila na itaukeinivale na aua ena lako mai kina na daubutako, ena sega ni laiva me basu nona vale.+40 Mo dou vakarau tale ga o kemudou, ni na lako mai na Luve ni tamata ena aua dou sega ni namaka.”+41 E qai tarogi koya o Pita: “Turaga, oni cavuta tiko vei cei na vosa vakatautauvata qori? Vei keitou se vei keimami kece?”42 E sauma na Turaga: “O cei sara mada na dauniyau* yalodina e vuku, e lesia na nona turaga me lewa na nona ilawalawa dauveivuke,* qai solia tiko ga na kedra ivakarau kakana ena kena gauna dodonu?+43 Ena marau na tamata ya ke lako mai na nona turaga qai raica ni vakayacora dina tiko!44 Au tukuna vakadodonu vei kemudou, ena lesi koya me qarava na ka kece e taukena.45 Ia ke kaya e lomana na tamata ya, ‘Sa rui bera na noqu turaga,’ mani mokuti ira na tagane kei na yalewa dauveiqaravi, e kana e gunu, e mateni.+46 Ena lako mai na nona turaga na tamata ya ena siga e sega ni namaka kei na aua e sega ni kila, ena totogitaki koya sara vakaca qai lesi koya vata kei ira na sega ni yalodina.47 Na tamata ya e kila vinaka na loma i nona turaga, ia e sega ni vakarau se cakava na ka e tukuna,* ena mokulaki vakalevu.+48 Ia ena mokulaki ga vakalailai o koya e vakayacora na cala ena lecaika. O koya e soli vakalevu vua na ka ena namaki tale ga vakalevu vua na ka, o koya e lesi me lewa e levu na ka ena namaki tale ga vua e levu sara na ka.+49 “Au lako mai meu mai tekivu vakamakama e vuravura, ia na cava tale meu vinakata ke sa kama tu?50 E tiko na papitaiso meu na papitaisotaki kina, ia me yacova na kena vakayacori, sa dua na ka na noqu rarawa!+51 Dou nanuma niu kauta mai vuravura na veiyaloni? Sega sara, au kaya vei kemudou niu kauta ga mai na veitawasei.+52 Tekivu qo eratou na veisei na le lima ena dua na vuvale. Eratou na veisei na le tolu kei rau na le rua, o rau tale ga na le rua kei ratou na le tolu.53 Era na veitawasei na veitamani tagane, na veitinani yalewa, kei na veivugoni yalewa.”+54 Sa qai kaya o Jisu vei ira na ilala levu: “Ni oni raica ni sa uku na loaloa mai na ra, oni dau kaya sara, ‘sa voleka na draki ca,’ mani yaco dina.55 Ni oni raica tale ga ni sa bula mai na ceva, oni kaya, ‘sa na wacava na katakata,’ mani yaco dina.56 Ni dauveivakaisini, oni sa lai kila sara na irairai ni vuravura kei na lomalagi, ia na cava oni sega ni kila kina na ibalebale ni ka kece e yaco tiko ena gauna qo?+57 Na cava oni sega ni lewa rawa kina vakataki kemuni na ka e dodonu?58 Me kena ivakaraitaki, ni drau salavata tiko kei koya e via veilewaitaki iko vua na turaganilewa, mo se veivakameautaki rawa mai gaunisala me kua kina ni lai beitaki iko vua na turaganilewa, de qai soli iko o turaganilewa vua na ovisa mo bala sara kina i valeniveivesu.+59 Au tukuna vei iko, o na qai sereki ga ni o sa sauma na iotioti ni sede.”*


text:
E MAI sogo e rua na baqe kei na vica na valenivolavola ena koroturaga e Suva ni oti na kena ripotetataki ena mona livaliva kei na tabana ni tukutuku na kena rawa ni tete na asbestos ena loma ni 500 na mita vakarivirivi mai na olo na Suva Civic Centre.
Ena macawa oqo, e ratou na kauta tani kina na kabana kei na i vakailesilesi ni Matabose ni siti o Suva na i yaya ni tara vale ka sa kabita tu na asbestoes.
E na dua na nodratou vakadidike na tabana ni South Pacific Environment Programme ( SPREP) e qai kunei kina na veika oqo.
E levu sara na veitalanoa kei na veivolavolai e yaco ena vuku ni veika oqo, dina madaga ni sa solia oti na nona veivakadeitaki na Minisita ni Cakacaka o Jone Usamate ni
sega ni dua na ka me ra na leqataka na lewenivanua.
Ia, e tauri rawa ni vica na valenivolavola ka toka veitikivi kei na Tabavale oqo era sa vakatalai e vale na tamata cakacaka ena siga Vakaraubuka.
Ena dua na i tukutuku raraba e vakaraitaka tiko na nona kauwai o Ro Teimumu Kepa ena kena bera ni tukuna mai e dua na I tukutuku matata na matanitu.
E kaya mai na i liuliu ni To ni Veisaqa o Ro Teimumu Kepa na nona sega ni vakamatatataka na Minisita ni Veitaoni, o Parveen Bala na tiki ni siga e tekivu kina na kena vakavinakataki na Civic Centre.
E taroga tale tikoga o Ro Teimumu na cava na vuna e sega kina ni dua na i tukutuku matata e kacivaki mai ena Minisitiri ni Cakacaka kei na matabose ni siti o Suva ni oti ga na nodratou vakaraitaka na nodratou kauwai se na ripote na tabana ni SPREP.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
LESONI 15
Na Cava mo Vulica Tiko ga Kina na Veika me Baleti Jiova?
1. Ena yaga vakacava na nomu vulica tiko ga na iVolatabu?
E macala ga ni na vakatitobutaka na nomu lomani Jiova na ivakamacala lekaleka qo ni ivakavuvuli vakaivolatabu. E bibi meda sasaga tiko ga me kua ni seavu na loloma qori. (1 Pita 2:2) Na nomu inuinui ni bula tawamudu e vakatau ena nomu toro voleka tiko ga vua na Kalou ni o vulica na nona Vosa.—Wilika Joni 17:3; Juta 21.
Ni o vakalevutaka tiko ga na ka o kila me baleta na Kalou, ena dei na nomu vakabauta. Na vakabauta ena vukei iko mo vakamarautaka na Kalou. (Iperiu 11:1, 6) Ena uqeti iko mo veivutuni, mo cakava tale ga na veiveisau ena yaga ena nomu bula.—Wilika Cakacaka 3:19.
2. E rawa ni yaga vakacava vei ira tale eso na veika o sa kila me baleta na Kalou?
E macala ga ni o na via wasea vei ira eso tale na veika o sa vulica—eda dau marautaka kece meda tukuna na itukutuku vinaka. Ni o vulica tiko ga na iVolatabu, o na kila na sala mo vakayagataka kina na iVolatabu ni o vakamacalataka na nomu vakabauti Jiova kei na itukutuku vinaka.—Wilika Roma 10:13-15.
E levu era dau tekivu wasea na itukutuku vinaka vei ira na nodra itokani se na wekadra. Mo maqosataka na nomu cakava qori. Kua ni tukuna vei ira ni cala na nodra lotu, tukuna ga vei ira na ka e yalataka na Kalou. Mo nanuma tale ga ni dau uqeti ira vakalevu cake na tamata na nomu itovo vinaka mai na ka o tukuna.—Wilika 2 Timoci 2:24, 25.
3. Na cava o rawa ni marautaka?
O na rawa ni matua vakayalo ni o vulica na Vosa ni Kalou. Ni toso na gauna, o rawa ni bucina e dua na veiwekani talei kei Jiova. O rawa sara ga ni lewe ni nona vuvale.—Wilika 2 Korinica 6:18.
4. O na rawa vakacava ni toso tiko ga vakayalo?
Ni o vulica tiko ga na Vosa ni Kalou, o na matua vakayalo. (Iperiu 5:13, 14) Kerea e dua na iVakadinadina i Jiova me vakavulici iko ena iVolatabu ni vakayagataki na ivola Na Cava Mada e Kaya na iVolatabu? Na levu ga ni nomu vulica na Vosa ni Kalou, na levu tale ga ni veika vinaka o na marautaka ena nomu bula.—Wilika Same 1:1-3; 73:27, 28.
E vu mai vua na Kalou mamarau o Jiova na itukutuku vinaka. O rawa ni toro voleka vua ena nomu volekati ira na nona tamata. (Iperiu 10:24, 25) Ni o sasaga tiko ga mo vakamarautaki Jiova, o sa vinakata tiko na bula dina—na bula tawamudu. Na ka vinaka duadua o rawa ni cakava, oya mo toro voleka vua na Kalou.—Wilika 1 Timoci 1:11; 6:19.
VULICA ESO TALE NA KA
SOQONI
Na Cava e Caka ena Vale ni Soqoni?
Raica mada.
POROKARAMU NI VULI IVOLATABU
Vuna mo Vulica Kina na iVolatabu
Na iVolatabu e sa vakacegui ira e milioni e veiyasa i vuravura ena veika era dau lomatarotarotaka tu me baleta na bula. O via vakacegui tale ga ena nomu lomatarotaro?
Na Cava Mada e Kaya na iVolatabu?
Toro Voleka Vua na Kalou ena Masu
E rogoca na Kalou nomu masu? Me saumi na taro qori, ena vinakati mo kila na ka e kaya na iVolatabu me baleta na masu.


text: 1 Nira le levu era tovolea mera kumuna na itukutuku ni veika e yaco dina ena keda maliwa,+2 me vaka ga era vakadewataka vei keda o ira era raica sara ga e matadra+ na ka kece qo mai na ivakatekivu, kei ira na dau kacivaka na itukutuku vinaka,+3 e noqu inaki tale ga niu a vakataroga matua na dina ni ka kece mai na kena itekivu, meu vola na veitaravi ni ka e yaco, vei kemuni Ceofilo+ na turaga dokai,4 moni kila kina na dina ni ka oni a vakavulici kina.+5 A bula donuya na gauna i Eroti,*+ na tui Jutia, e dua na bete na yacana o Sakaraia ena matabete i Apaija.+ E watina o Ilisapeci, e dua vei ira na luvei Eroni yalewa.6 Erau yalododonu ena mata ni Kalou, rau muria kece na ivakaro kei na lawa i Jiova.*7 Ia erau sega ni vakaluveni ni yava o Ilisapeci, rau sa qase tale ga.8 Qo na gauna e cakacaka tiko kina vakabete ena mata ni Kalou o Sakaraia ena vuku ni nona matabete.+9 Me vaka na kena ivakarau vei ira na bete, sa nona gauna me curu kina ina valenisoro i Jiova*+ me vakama na ka boivinaka.+10 Era masu tu e tuba na ilala levu ena gauna e vakamai tiko kina na ka boivinaka.11 E qai rairai vei Sakaraia na agilosi i Jiova,* e tucake tu ena yasa imatau ni vanua e dau vakamai kina na ka boivinaka.12 Ni raica ya o Sakaraia e veilecayaki qai rere.13 Ia e kaya vua na agilosi: “Kua ni rere Sakaraia, sa rogoci na nomu masu, ena vakasucuma na watimu o Ilisapeci e dua na luvemu tagane, mo vakayacani koya o Joni.+14 O na reki, o na marau, e levu tale ga era na marautaka na nona sucu,+15 ni na talei sara o koya ena mata i Jiova.*+ Ia me kua ni gunuva na waini se alakaolo,+ ena sobuti koya na yalo tabu ni se bera mada ga ni sucu,*+16 ena vagolea tale e levu na luvei Isireli vei Jiova* na nodra Kalou.+17 Ena liu tale ga vua na Kalou ni tiko vei koya na yalo kei na kaukaua vakataki Ilaija+ me vagolea na lomadra na tama vei luvedra,+ me vukei ira na talaidredre mera yalomatua qai cakava na ka e dodonu, mera vakarautaki kina na tamata mera nei Jiova.”*+18 E tukuna o Sakaraia vua na agilosi: “Au na vakadeitaka vakacava qo? Au sa qase, sa kenamarama tale ga o watiqu.”19 E sauma na agilosi: “O yau o Keperieli,+ au dau tiko ena mata ni Kalou,+ au talai mai meu tukuna vei iko na itukutuku vinaka qo.20 Raica! o na galu, o na sega ni vosa me yaco mada na ka kece qo, ni o sega ni vakabauta na ka au tukuna, ia ena vakayacori ga ena kena gauna.”21 Ena gauna vata ya era waraki Sakaraia tiko kina na lewenivanua, era lialiaci ni sa dede tiko ena valenisoro.22 Ni curu mai tuba, sa sega ni vosa rawa vei ira. Era kila sara ni raivotu ena valenisoro, e vosa vagalu ga vei ira ni sega ni vosa rawa.23 Ni sa oti na nona veiqaravi tabu,* sa qai lako i nona vale.24 Oti e vica na siga sa qai bukete o Ilisapeci na watina. E tiko ga e vale me lima na vula. E kaya:25 “Qo na ka e cakava vei au o Jiova.* E lomani au meu kua kina ni madua ena kedra maliwa na tamata.”+26 Ena ikaono ni nona vula e tala mai na Kalou na agilosi o Keperieli+ me lako ina koro o Nasareci e Kalili,27 vua e dua na goneyalewa+ sa musuki tu me wati Josefa ena vuvale i Tevita, e yaca ni goneyalewa o Meri.+28 Ni yaco yani, e kaya sara vei Meri na agilosi: “Bula vinaka, sa vakadonui iko o Jiova,* e tiko vata tale ga kei iko.”29 E lomaleqataka vakalevu na ka e tukuni vua qai vakasamataka vakabibi na ibalebale ni veikidavaki ya.30 Ia e kaya vua na agilosi: “Kua ni rere Meri, sa vakadonui iko na Kalou.31 Raica! O na bukete, o na vakasucuma tale ga e dua na gonetagane,+ qai vakayacani koya o Jisu.+32 Ena dokai o koya,+ ena vakatokai me Luvei koya e Cecere Duadua,+ ena solia vua na Kalou o Jiova* na idabedabe vakaturaga i Tevita na tamana,+33 ena lewa vakatui ena vuvale i Jekope me tawamudu, ena sega ni mudu na nona Matanitu.”+34 Ia e kaya o Meri vua na agilosi: “Ena yaco vakacava qori niu se sega ni veiyacovi kei na dua na tagane?”+35 E sauma na agilosi: “Ena sobuti iko na yalo tabu,+ ena vakaruguti iko na kaukaua i koya e Cecere Duadua. Oya na vuna ena vakatokai kina o koya o na vakasucuma me yalosavasava,+ na Luve ni Kalou.+36 Raica! Na wekamu o Ilisapeci, na kenamarama e sega ni vakaluveni, sa kunekunetaka tale ga e dua na luvena tagane, qo sa ikaono ni nona vula,37 ni sega ni dredre vua na Kalou+ me vakayacora nona vosa.”38 E qai kaya o Meri: “Raica! Au yalewa dauveiqaravi i Jiova!* Me yaco mada ga vei au na nomuni vosa.” Oti e biubiu sara na agilosi.39 E cavutu sara o Meri ena gauna ya qai lako vakatotolo ina dua na koro ena veidelana e Jutia,40 e lai curu sara ena vale i Sakaraia me vakabula vei Ilisapeci.41 Ni rogoca na vakabula i Meri o Ilisapeci, e lade na gone e ketena, e sobuti koya tale ga na yalo tabu42 e qai kacivaka ena domoilevu: “O kalougata dina vei ira na yalewa kece, me kalougata tale ga na vua ni ketemu!43 E ka dokai dina nomu mai sikovi au, tinai noqu Turaga.44 Kila na cava, niu rogoca ga nomu vakabula, e lade sara ga ena marau na gone e ketequ.45 E marau o koya e vakabauta, ni na yaco kece na ka e tukuna vua o Jiova.*46 E kaya o Meri: “E vakacerecerei Jiova* na lomaqu,+47 na yaloqu tale ga e marautaka na Kalou na noqu iVakabula,+48 ni kauaitaka o koya na ituvaki vakaloloma ni nona yalewa dauveiqaravi.+ Raica! Me tekivu qo era na tukuna na itabatamata kece niu kalougata dina,+49 ni cakava vei au na veika lelevu o koya e kaukaua duadua, e yacana tale ga o yalosavasava,+50 ena lomani ira tale ga era rerevaki koya+ ena itabatamata kece ga.51 A vakayagataka na ligana me cakava kina na cakacaka lelevu, a ceburaki ira e viavialevu na lomadra.+52 E vakalolovirataki ira na vetaicake mai na nodra itutu cecere,+ qai vakacerecerei ira na tauvanua,+53 e vakamamautaki ira na viakana ena ka vinaka,+ qai vakalesui ira ligalala na vutuniyau.54 E vukei ira na nona tamata na Isireli, ni se nanuma tiko na nona yalololoma,+55 a yalataka vei ira na tukada, vei Eparama kei na nona kawa+ me tawamudu.”56 E tiko voli kei Ilisapeci o Meri me rauta ni tolu na vula, qai lesu i nona vale.57 Ni sa gauna me vakasucu kina o Ilisapeci, e mani vakasucuma e dua na gonetagane.58 Nira rogoca o ira na tiko veitikivi kei ira na wekana ni lomani koya vakalevu o Jiova,* era mai marau vata.+59 Era ciliva na gone ena ikawalu ni siga,+ ra qai vinakata me rau veiyacani kei tamana o Sakaraia.60 Ia e kaya o tinana: “Sega! Ena yacana o Joni.”61 Era kaya vua: “Sega ni dua na wekamu e yacana o Joni.”62 Era vosa vagalu vei tamana se yaca cava e vinakata me vakatokai kina o gone.63 E kerea o Sakaraia e dua na tikinikau raraba qai vola kina: “Na yacana o Joni.”+ Era kurabui kece.64 E tadola na gusuna qai tasere na yamena, mai vosa yani+ ena nona vakacaucautaka na Kalou.65 Era rere na vakaitikotiko voleka, e kuruseta na veidelana kei Jutia na kena itukutuku.66 O ira kece na rogoca era tugana i lomadra ra qai kaya: “Sa na wacava na gonelailai qo ni sa qase.” Ni tiko dina kei koya na liga i Jiova.*67 E sobuti tamana o Sakaraia na yalo tabu qai kaya ena nona parofisai:68 “Me vakacaucautaki o Jiova* na nodra Kalou na Isireli,+ ni nanumi ira na nona tamata qai vakabulai ira.+69 E vakatubura ena vuvale i Tevita na nona dauveiqaravi+ e dua na ileu me vakabulai*+ keda,70 me vaka e tukuna ena gusudra na nona parofita yalosavasava ena gauna makawa,+71 nida na vakabulai mai na ligadra na keda meca kei ira era cati keda.+72 E lomani keda ena vukudra na tukada, e vakaraitaka tale ga ni se nanuma tiko nona veiyalayalati tabu,+73 ya na nona bubului a cavuta vei Eparama na tukada,+74 ni na solia vei keda na itavi marautaki meda doudou ena noda veiqaravi tabu, ni vakabulai keda oti mai na ligadra na meca,75 meda yalododonu da qai yalodina vua ena veisiga kece ni noda bula.76 Ia o iko na gonelailai, o na vakatokai mo parofita i koya e Cecere Duadua, o na liu mo vakarautaka na sala+ i Jiova,*77 mo kacivaka vei ira na nona tamata na itukutuku ni veivakabulai e yavutaki ena vosoti ni nodra ivalavala ca,+78 e vu mai na loloma levu ni noda Kalou. Na loloma levu qo eda na raica kina na rarama mai cake e vaka na rarama ni kida ni mataka,79 me vakararamataki ira na tiko ena butobuto kei na iyaloyalo ni mate,+ me dusimaka na noda ilakolako ina sala ni bula vakacegu.”80 E tubu cake na gone qai yalomatua tiko ga. E tiko voli ena vanua talasiga me yacova ni sa vakaraitaki koya vei Isireli.


text:
RA TAROGA NA ITABAGONE
Na Cava Meu Kila me Baleta na Alakaolo?
E sega ni vakatabuya na iVolatabu me gunuvi vakalailai na alakaolo ke vakatarai vakalawa mo gunu. E vakatabuya ga na mateni.—Same 104:15; 1 Korinica 6:10.
Ia vakacava ke o vakasaurarataki mo gunu ni se sega ni vakatarai vakalawa se ni rau sega ni vakadonuya nomu itubutubu?
Kua ni lekaleka nomu rai
Era na rairai nanuma eso nomu icaba ni dodonu mo gunu mo marau kina. Ia na cava e rawa ni yaco ni sa oti na gunu?
Totogi. Ke o gunu ni se sega ni vakatarai vakalawa, o rawa ni totogitaki, beitaki ena basulawa, kau laivi nomu laiseni ni draiva, tukuni mo cakava eso na cakacaka ena itikotiko, se bala sara e valeniveivesu.—Roma 13:3.
Ca kemu irogorogo. Na alakaolo e dau vakawaicalataka na vakasama. E rawa ni vakavuna mo kaya se cakava eso na ka o na veivutunitaka e muri. (Vosa Vakaibalebale 23:31-33) Na levu ni sala ni veitaratara ena internet sa tu nikua, ena totolo wale ga na tete ni itukutuku ena vakacacana na kemu irogorogo.
Malumu na tataqomaki. Ni sa vodo toka o alakaolo, ena rawarawa sara me vakayacori vei iko na ivalavala kaukaua se veivakasagai tawakilikili. Ena rawarawa tale ga mera lewa eso tale na ka o cakava, rawa sara ga ni o cakava eso na ka e rivarivabitaki kina na bula se tabu vakalawa.
Bobula ina gunu. E laurai ena so na vakadidike ni rawarawa sara mo bobula ina alakaolo ke o sa tekivu gunu ni o se gone. Ke o dau gunu me seavu kina nomu lomaocaoca, galili se vucesa, sa na matau sara toka ga vei iko na ivakarau qori qai dredre mo biuta.
Mate. Dua na gauna lekaleka sa oti, e mate e dua ena veiya 52 na miniti e Merika nira gunu alakaolo eso ra qai draiva. Ena loma ni lima na yabaki, na alakaolo e vakavuna nodra mate ena vakacalaka e sivia na le 1,500 era se bera ni yabaki 21. Ke o se sega mada ga ni bau gunu alakaolo, o se rawa ga ni sotava na leqa ke o vodo kei na dua e gunu qai draiva.
Vakatulewa rawa
E rerevaki qai vakavu leqa ke o gunu alakaolo ni sega ni vakatarai vakalawa. E vinaka gona mo sa vakatulewataka rawa tu na ka mo cakava.
iVakavuvuli Vakaivolatabu: “O koya e yalomatua e raica na ca qai vunitaki koya.” (Vosa Vakaibalebale 22:3) E ka vakalialia mo gunu o qai draiva se ni o vakarau cakava e dua na ka ena vinakati me tu vinaka kina nomu vakasama.
Vakatulewa: ‘Au na qai gunu alakaolo ga ke sa vakatarai vakalawa, au na vakalewa vinaka tale ga na ituvaki.’
iVakavuvuli Vakaivolatabu: “Oni sa nona bobula ni oni talairawarawa vua.” (Roma 6:16) Ke o gunu baleta wale ga nira gunu nomu icaba, o sa solia tiko vei ira na galala mera lewai iko. Nomu gunu mo kua kina ni vucesa se me seavu kina nomu lomaocaoca, ena sega ni vukei iko mo walia na nomu leqa.
Vakatulewa: ‘Au na sega ni vakamalumalumu vei ira noqu icaba ke ra vakasaurarataki au meu gunu.’
iVakavuvuli Vakaivolatabu: ‘Kua ni maliwai ira na gunu vakasivia.’ (Vosa Vakaibalebale 23:20) Na vakailala cala ena vakadredretaka mo dei ena nomu vakatulewa. E rawarawa sara nomu sotava na leqa ke o vakailala kei ira era dau gunu sivia.
Vakatulewa: ‘Au na sega ni veitokani voleka kei ira era dau gunu sivia.’


text:
WASE TINIKACIWA
Kabiti Jiova Tiko Ga
1, 2. O cei e noda ivakaruru nikua?
KAYA mada o taubale tiko o qai donumaka na draki ca. E vakaturubuto na lomalagi, lidi na yaseyase, vadugu tale ga na kurukuru. Oti e tau bi sara na uca. Sa wacava na nomu marau ni o raica e dua na vanua mamaca mo vakaruru kina.
2 Dua na ituvaki va qori eda tu kina nikua. E torosobu tiko ga na ituvaki kei vuravura. O na rairai veinanuyaka, ‘I vei au rawa ni vakaruru kina?’ E kaya na daunisame: “Au na kaya vei Jiova: ‘Oni noqu ivakaruru kei na noqu idrodro, noqu Kalou au vakanuinui kina.’” (Same 91:2) Io, e rawa ni taqomaki keda o Jiova ena gauna dredre qo. E yalataka tale tu ga e dua na inuinui totoka me baleta na gauna se bera mai.
3. Na cava meda cakava ke da vinakata na veivuke i Jiova?
3 Ena taqomaki keda vakacava o Jiova? Ena vukei keda meda walia na leqa cava ga eda sotava. E kaukaua duadua o Jiova, ena guce ga nodra sasaga o ira era via vakaleqai keda. Eda nuidei ni na vakaotia ena gauna se bera mai o Jiova na veika ca eda sotava tu nikua. Eda uqeti ena iVolatabu: “Ni tiko ga ena loloma ni Kalou.” (Juta 21) Io, e bibi meda kabiti Jiova tiko ga ke da vinakata me veivuke nida sotava na ituvaki dredre. Ia na cava meda cakava meda kabiti Jiova tiko ga kina?
KA MEDA CAKAVA
4, 5. E vakaraitaka vakacava o Jiova na nona lomani keda?
4 Eda na kabiti Jiova tiko ga ke da vakadinata ni lomani keda vakalevu. Vakasamataka mada na veika sa cakava ena vukuda. E solia vei keda e dua na vuravura totoka, qai vakatubuqoroqoro na kau kei na manumanu eda raica kina. E vakarautaka vei keda na kakana vakatitiweli, kei na wainigunu savasava. E vakatakila ena iVolatabu na yacana kei na nona itovo qoroi. Ia na ivakaraitaki uasivi duadua ni nona loloma na nona tala mai vuravura na Luvena lomani me mate ena vukuda. (Joni 3:16) Ke sega na isoro qori, ena sega na inuinui totoka me baleta na gauna se bera mai.
5 Sa tauyavutaka o Jiova na matanitu vakaMesaia, na matanitu vakalomalagi ena vakaotia na rarawa kece. Na Matanitu qori ena vukica na vuravura me parataisi, qai vakilai tawamudu kina na marau kei na vakacegu. (Same 37:29) Dua tale na sala e vakaraitaka kina o Jiova ni lomani keda oya ni dusimaki keda ena ivakarau ni bula vinaka duadua ena gauna qo. E vinakata tale ga meda masu vua, qai tu vakarau me rogoca na noda masu. Io, e lomani keda yadua sara ga o Jiova.
6. Me uqeti iko vakacava na loloma i Jiova?
6 Me uqeti iko vakacava na loloma i Jiova? Vakaraitaka vua ni o vakavinavinakataka na ka kece sa cakava ena vukumu. E ka ni rarawa nira sega ni dau vakavinavinaka e levu nikua. E va tale ga qori ena gauna a bula voli kina o Jisu e vuravura. Kena ivakaraitaki, a vakabula e tini na vukavuka o Jisu, ia e dua ga e vakavinavinaka vua. (Luke 17:12-17) Meda vakatotomuria mada ga na turaga a vakavinavinakataki Jisu, ena noda vakavinavinaka tiko ga vei Jiova.
7. Me vakacava na ivakarau ni noda lomani Jiova?
7 E bibi tale ga meda vakaraitaka nida lomani Jiova. A tukuna o Jisu me ratou lomani Jiova na nona tisaipeli ena lomadratou taucoko, nodratou vinaka taucoko, kei na nodratou vakasama taucoko. (Wilika Maciu 22:37.) Na cava na kena ibalebale ya?
8, 9. Eda na vakaraitaka vakacava vei Jiova nida lomani koya?
8 E sega ni rauta ga meda tukuna nida lomani Jiova. Ke da lomani Jiova ena lomada taucoko, vinaka taucoko, kei na noda vakasama taucoko, eda na vakaraitaka qori ena ka eda cakava. (Maciu 7:16-20) E vakamatatataka na iVolatabu nida na muria na ivakaro ni Kalou ke da lomani koya. E sega ni dredre qori baleta e sega ni ‘icolacola bibi na ivunau i Jiova.’—Wilika 1 Joni 5:3.
9 Eda na marau, ena vakainaki tale ga na noda bula ke da talairawarawa vei Jiova. (Aisea 48:17, 18) Meda raica mada na ka meda cakava meda kabiti Jiova tiko ga kina.
KABITI JIOVA TIKO GA
10. Na cava mo vulica tiko ga kina na veika me baleti Jiova?
10 Na cava o cakava mo itokani kina i Jiova? O mai kilai Jiova vinaka ena nomu vulica na iVolatabu, o veitokani rawa tale ga kina kei koya. Ia na veitokani qori e vinakati me vaka na buka e sega ni boko rawa. Me vaka ga na kena uturi tiko ga na buka me kua kina ni boko, e bibi mo vulica tiko ga na veika me baleti Jiova me dei kina na nomudrau veitokani.—Vosa Vakaibalebale 2:1-5.
11. Ena uqeti iko vakacava na veika o vulica ena iVolatabu?
11 Ni toso tiko na nomu vuli iVolatabu, ena tara sara ga na lomamu na veika o vulica. Erau vakila tale ga qori e rua na tisaipeli ni vakamacalataka vei rau o Jisu na parofisai vakaivolatabu. Erau kaya: “E uqeta sara ga na lomadaru na nona vosa tiko vei kedaru e gaunisala, ni sereka voli na iVolatabu, se vakacava?”
12, 13. (a) Na cava e rawa ni yaco ena noda lomana na Kalou? (b) Na cava meda cakava me kua kina ni luluqa noda lomani Jiova?
12 De dua e uqeti tale ga na lomamu me vakataki rau na tisaipeli i Jisu, ena gauna o sa qai kila vinaka kina na ka e kaya na iVolatabu. O mai kilai Jiova kina, o lomani koya tale ga. Ia ke da sega ni qaqarauni, ena rawa ni batabata na loloma qori.—Maciu 24:12.
13 Ke o sa itokani mada ga ni Kalou, e bibi mo sasaga me dei tiko ga na nomudrau veitokani. Me kua ni cegu na nomu vulica na veika me baleti Jiova kei Jisu, vakasamataka tale ga na veika o vulica kei na sala mo bulataka kina. (Joni 17:3) Ni o wilika qai vulica na iVolatabu, e vinaka mo dau taroga: ‘Na cava au vulica eke me baleta na Kalou o Jiova? Na cava meu lomani koya kina ena lomaqu taucoko, kei na noqu vinaka taucoko?’
14. E yaga vakacava na masu me kua kina ni luluqa na noda lomani Jiova?
14 Ni tiko nomu itokani vinaka, drau na veivosaki wasoma. Qo ena dei kina nomudrau veitokani. Ena sega tale ga ni luluqa na noda lomani Jiova ke da masu wasoma vua. (Wilika 1 Cesalonaika 5:17.) Na masu e nona isolisoli talei na Tamada vakalomalagi, meda dau talaucaka gona vua na lomada. (Same 62:8) Me kua ni dua tu ga na noda qaqanimasu se me wiligusutaki, me vu sara ga mai lomada na ka eda kaya. Io, ena sega ni luluqa na noda lomani Jiova ke da vulica tiko ga na iVolatabu qai masu mai vu ni lomada.
TUKUNI JIOVA VEI IRA ESO TALE
15, 16. Na cava nomu rai me baleta na cakacaka vakavunau?
15 E bibi meda tukuna vei ira eso tale na ka eda vakabauta ke da via kabiti Jiova tiko ga. Dua dina na ka dokai meda tukuni Jiova vei ira eso tale. (Luke 1:74) Qori na itavi e lesia o Jisu vei ira kece na lotu vaKarisito dina. E dodonu meda vunautaka kece na itukutuku vinaka ni Matanitu ni Kalou. Vakacava o sa cakava tiko qori?—Maciu 24:14; 28:19, 20.
16 Dua na ka nona vakamareqeta na cakacaka vakavunau na yapositolo o Paula, e vakatoka kina me “iyau talei.” (2 Korinica 4:7) Na nomu tukuni Jiova vei ira eso tale kei na nona inaki, e cakacaka bibi duadua mo vakaitavi kina. Qori e dua na sala o qaravi Jiova kina, qai vakamareqeta o koya na veika o cakava ena vukuna. (Iperiu 6:10) Na cakacaka vakavunau ena yaga tale ga vei iko kei ira na rogoci iko baleta e vakavolekati keda vei Jiova, eda na bula tawamudu kina. (Wilika 1 Korinica 15:58.) E sega tale ni dua na cakacaka me marautaki me vaka na cakacaka vakavunau.
17. Na cava e vakatotolotaki kina na cakacaka vakavunau?
17 Ni vakatotolotaki na cakacaka vakavunau, meda “kua ni lokuyara” gona ni “vunautaka na vosa.” (2 Timoci 4:2) E vinakati mera rogoca na lewenivanua na itukutuku ni Matanitu ni Kalou. E kaya na iVolatabu: “Sa voleka na siga levu i Jiova! Sa voleka, sa kusa sara mai!” “Ena sega ni bera” na icavacava. (Sefanaia 1:14; Apakuki 2:3) Io, sa voleka sara ni vakarusa o Jiova na vuravura ca i Setani. E bibi kina mera vakasalataki na lewenivanua me rawa nira digia mera qaravi Jiova.
18. Na cava meda qaravi Jiova vata kina kei ira na lotu vaKarisito dina?
18 E vinakata o Jiova meda qaravi koya vata kei ira na lotu vaKarisito dina. E kaya na iVolatabu: “Meda dau veinanumi nida veivakauqeti ena loloma kei na caka vinaka, meda kua ni biuta na noda soqoni vata me vaka e nodra ivalavala eso, ia meda veivakayaloqaqataki, vakabibi nida raica ni sa voleka mai na siga.” (Iperiu 10:24, 25) Meda saga sara meda dau tiko ena soqoni kece. Qori e gauna ni noda veivakayaloqaqataki kei na veivakaukauataki.
19. Na cava ena uqeti keda meda lomani ira na tacida vaKarisito?
19 Ni o lai soqoni, o na sotavi ira na itokani vinaka era na vukei iko mo qaravi Jiova. O na veimaliwai kei ira na mataveitacini era saga tale tiko ga mera qaravi Jiova ena nodra vinaka taucoko. O ira qori era sega ni uasivi me vakataki iko, era dau cala tale ga. Ke ra mani cala ena dua na gauna, tu vakarau mo vosoti ira. (Wilika Kolosa 3:13.) O na lomani ira na tacimu vaKarisito ke o dau kauaitaka ga na nodra itovo vinaka, ena vakavolekati iko tale ga vei Jiova.
NA BULA DINA
20, 21. Na cava “na bula dina”?
20 E vinakata o Jiova mera marautaka na nona itokani na nodra bula. Eda vulica ena iVolatabu ni na vinaka cake mai na ituvaki nikua na bula ena gauna se bera mai.
21 Ena sega ni 70 se 80 ga na yabaki na dede ni noda bula ena gauna se bera mai, ia ena tawamudu. Na “bula tawamudu” qori ena salavata mai na bula uasivi, vakacegu, kei na marau ena dua na parataisi totoka. E vakatoka na iVolatabu na ituvaki qori me “bula dina.” E yalataka tu vei keda na bula dina o Jiova, ia meda cakava na ka kece eda rawata ena gauna qo meda “taura matua kina.”
22. (a) Na cava meda cakava meda “taura matua kina na bula dina”? (b) Na cava e sega ni vakatau kina ena veika eda cakava na noda bula tawamudu?
22 Na cava meda cakava meda “taura matua kina na bula dina”? E dodonu meda “cakava na ka e vinaka,” meda “vakaitavi vakalevu ena cakacaka yaga.” (1 Timoci 6:18) Kena ibalebale e bibi meda bulataka na veika eda vulica ena iVolatabu. Ia na bula dina e sega ni vakatau ena veika eda cakava. Qori e isolisoli talei i Jiova vei ira na nona tamata yalodina, e ivakaraitaki ni nona “loloma soli wale.” (Roma 5:15) E vinakata dina na Tamada vakalomalagi mera marautaka na isolisoli qori na nona tamata yalodina.
23. Na cava mo vakatulewa vakavuku kina ena gauna qo?
23 E bibi mo taroga, ‘E vakadonuya na Kalou na noqu ivalavala ni sokalou?’ Ke gadrevi mo vakavinakataka eso na ka, cakava sara ga qo. Ena noda idrodro o Jiova ke da nuitaki koya da qai saga ena noda vinaka kece meda talairawarawa vua. Ena taqomaki ira na nona tamata yalodina ena gauna e vakarusa kina na vuravura ca i Setani. Ena raica tale ga meda bula tawamudu ena Parataisi me vaka ga e yalataka. Io, o na marautaka na bula dina ke o vakatulewa vakavuku ena gauna qo!


text:
E Kalou Kaukaua Duadua o Jisu?
Me Download
Kena iSau Vakaivolatabu
Era beitaki Jisu na meca ni tukuna ni tautauvata kei na Kalou. (Joni 5:18; 10:30-33) Ia e sega vakadua ni tukuna o Jisu ni rau tautauvata kei na Kalou Kaukaua Duadua. E tukuna ga: ‘
Ni cecere sara vei au o Tamaqu.’—Joni 14:28.
Era sega ni raici Jisu me tautauvata kei na Kalou Kaukaua Duadua na nona imuri taumada. Kena ivakaraitaki, ni vakaturi oti o Jisu e vola na yapositolo o Paula, ‘
e vakacerecerei Jisu na Kalou ena dua na itutu cecere.’ E matata ni sega ni vakabauta o Paula ni Kalou Kaukaua Duadua o Jisu. Ke Kalou Kaukaua Duadua dina o Jisu, ena rawa vakacava me vakacerecerei koya tale na Kalou ina dua na itutu cecere? —Filipai 2:9.


text:
WASE TINIKARUA
O Rawa Vakacava ni Veitokani kei na Kalou?
1, 2. O cei soti era itokani i Jiova?
O CEI o na vinakata me nomu itokani? E macala ga ni o na via veitokani kei na dua o taleitaka. E rawarawa na nomudrau veimaliwai kei koya qori, e dau yalovinaka qai vakaraitaka eso tale na itovo totoka.
2 Na Kalou o Jiova e digi ira eso na tamata mera nona itokani. Kena ivakaraitaki, e itokani i Jiova o Eparama. (Aisea 41:8; Jemesa 2:23) E taleitaki Tevita o Jiova, qai kaya ni ‘donu e lomana’ o koya. (Cakacaka 13:22) E “mareqeti vakalevu” tale ga vei Jiova na parofita o Taniela.—Taniela 9:23.
3. Na cava eratou itokani kina i Jiova o Eparama, Tevita, kei Taniela?
3 Na cava eratou itokani kina i Jiova o Eparama, Tevita, kei Taniela? E kaya vei Eparama o Jiova: “O vakarorogo ina domoqu.” (Vakatekivu 22:18) Era itokani i Jiova o ira era yalomalumalumu ra qai talairawarawa vua. E rawa mada ga ni veitokani kei koya e dua na matanitu taucoko. A kaya o Jiova ina matanitu o Isireli: “Moni muria na noqu vosa au na qai nomuni Kalou, oni na noqu tamata.” (Jeremaia 7:23) E bibi tale ga mo talairawarawa vei Jiova ke o via nona itokani.
TAQOMAKI IRA NONA ITOKANI O JIOVA
4, 5. E taqomaki ira vakacava na nona itokani o Jiova?
4 E kaya na iVolatabu ni vinakata o Jiova “me vakaraitaka na nona kaukaua vei ira e taucoko vua na lomadra.” (2 Veigauna 16:9) E yalataka tale ga o Jiova vei ira na nona itokani ena Same 32:8: “Au na vakayalomatuataki iko qai vakavulici iko ena sala mo muria. Au na vakasalataki iko niu raici iko tiko e mataqu.”
5 E saga tiko vakaukaua e dua na meca me vakaleqa noda veitokani kei na Kalou. Ia e vinakata o Jiova me taqomaki keda. (Wilika Same 55:22.) Eda qaravi Jiova ena lomada taucoko nida nona itokani. Eda yalodina vua nida sotava mada ga na ituvaki dredre. Eda duavata tale ga kei na ka e vola na daunisame me baleti Jiova: “Ni tu e ligaqu imatau o koya, au na sega vakadua ni yavalati.” (Same 16:8; 63:8) E saga vakacava o Setani me vakaleqa noda veitokani kei na Kalou?
VEIBEITAKI I SETANI
6. Na cava e kaya o Setani me baleta na tamata?
6 E vakamacalataki ena Wase 11 nona saqati Jiova o Setani, e beitaki koya ni lasulasu qai iLiuliu ca ni sega ni solia na galala me rau lewa ga o Atama kei Ivi na ka e donu kei na ka e cala. E tukuni ena Jope ni o Setani e beitaki ira tale ga na tamata era via veitokani kei na Kalou. E kaya o Setani ni o ira qori era qarava ga na Kalou mera rawaka kina, ia era sega ni lomani koya. E kaya tale ga o Setani ni rawa ni vagolei ira tani kece na tamata mera kua ni qarava na Kalou. Meda raica mada na ka eda rawa ni vulica vei Jope, kei na sala e taqomaki koya kina o Jiova.
7, 8. (a) E duatani vakacava o Jope mai vei ira ena nona itabagauna? (b) Na cava e kaya o Setani me baleti Jope?
7 E turaga vinaka o Jope qai bula ena rauta ni 3,600 na yabaki sa oti. A kaya o Jiova ni sega ni dua e vuravura e tautauvata kei Jope ena nona itabagauna. E doka vakalevu na Kalou qai cata na ka ca. (Jope 1:8) Io, o Jope e itokani dina i Jiova.
8 E kaya o Setani ni qarava tiko na Kalou o Jope ena vuku ni veika vinaka e rawata kina. E kaya vei Jiova o Setani: “Oni sega ni viribaiti koya moni taqomaki koya kina, na nona vale kei na ka kece e taukena? Oni vakalougatataka na cakacaka ni ligana, sa robota tale ga na vanua na nona manumanu. Ia qo, dodoka mada na ligamuni qai vakarusa na ka kece e taukena, ena vosavakacacataki kemuni dina e matamuni.”—Jope 1:10, 11.
9. Na cava e vakalaiva o Jiova me cakava o Setani?
9 E beitaki Jope o Setani ni qarava tiko ga na Kalou me rawaka kina. E kaya tale ga o Setani ni rawa ni vagolei Jope tani me kua ni qaravi Jiova. E kila o Jiova ni lasu o Setani, ia e vakalaiva me vakatovolei Jope me kilai kina ke yavutaka ena loloma o Jope na nona veitokani kei Jiova.
VAKATOVOLEI JOPE O SETANI
10. E vakatovolei Jope vakacava o Setani? Na cava e cakava o Jope?
10 A butakoca se vakamatea kece o Setani na manumanu i Jope. E vakamatea e levu na nona dauveiqaravi, oti sa qai vakamatei ratou na tini na luvena ena dua na cava. Sega tale ni dua na ka e vo, ia e yalodina tu ga vei Jiova o Jope. “Ena ka kece qo, e sega ni valavala ca o Jope se beitaka na Kalou ni cakacala.”—Jope 1:12-19, 22.
11. (a) Na cava tale e cakava vei Jope o Setani? (b) Na cava e qai cakava o Jope?
11 E sega ni cegu o Setani. E kaya tale vua na Kalou: “Tara sara na suina kei na lewena, ena vosavakacacataki kemuni e matamuni.” E mani vakavuna o Setani me tauvi Jope e dua na mate mosi. (Jope 2:5, 7) Ia e yalodina tale o Jope vei Jiova qai kaya: “Me yacova niu mate, au na sega ni soro ena noqu yalodina!”—Jope 27:5.
12. E vakadinadinataka vakacava o Jope ni lasulasu o Setani?
12 E sega ni kila o Jope na veibeitaki i Setani se na vuna e sotava kina e levu na ka rarawa. E nanuma ni vakavuna o Jiova na leqa e sotava. (Jope 6:4; 16:11-14) Ia e yalodina tiko ga o Jope vei Jiova. Qori e vakadinadinataka ni sega ni nanumi koya ga o Jope. E itokani ni Kalou ni lomani koya. Kena ibalebale e lasu na veibeitaki i Setani!
13. Na cava e yaco ena vuku ni yalodina i Jope?
13 E sega ni kila o Jope na veika e yaco voli mai lomalagi, ia e yalodina vua na Kalou qai vakadinadinataka ni o Setani ga e ca. A qai vakalougatataki Jope o Jiova ena vuku ni nona yalodina.—Jope 42:12-17.
EDA OKATI TALE GA ENA VEIBEITAKI I SETANI
14, 15. Na veibeitaki cava e cakava me baleti keda kece o Setani?
14 E yaga vei keda na ivakaraitaki i Jope ni beitaki keda tale ga nikua o Setani nida qaravi Jiova ga meda rawaka kina. E volatukutukutaki ena Jope 2:4 ni kaya o Setani: “Ena solia na tamata na ka kece e tu vua me bula kina.” E sega ni beitaki Jope ga o Setani, ia e beitaki keda kece nida nanumi keda ga. Ni oti mada ga e vica vata na drau na yabaki mai na mate i Jope, se vosa vakacacataki Jiova tiko ga o Setani qai beitaki ira na nona dauveiqaravi. E vakadinadinataki qori ena Vosa Vakaibalebale 27:11: “Mo vuku na luvequ mo vakamarautaka na lomaqu, me dua na vosa meu tauca vua sa beitaki [se, vosa vakacacataki] au.”
15 O rawa ni digia mo vakalasui Setani ena nomu talairawarawa vei Jiova o qai yalodina vua. De dua ena gadrevi mo cakava eso na veiveisau lelevu ena nomu bula mo veitokani kina kei na Kalou. Ia qori na vakatulewa vinaka duadua o rawa ni cakava, e vakatulewa bibi tale ga. E kaya o Setani ni o na tawayalodina vua na Kalou ke o sotava na leqa. E dau saga me bacani keda meda kua kina ni yalodina vua na Kalou. E vakayacora vakacava qori?
16. (a) Na iwalewale cava e vakayagataka o Setani me tarova kina noda qaravi Jiova? (b) Na cava e rawa ni cakava vei iko na Tevoro me tarova kina nomu qaravi Jiova?
16 E vakayagataka o Setani e levu na iwalewale me vakaleqa kina noda veitokani kei na Kalou. Nona sasaga e rawa ni “vaka na laione e tagi, e vakasaqara tiko e dua me tiloma.” (1 Pita 5:8) Kua gona ni kurabui ke ra saga nomu itokani, lewe ni vuvale, kei na so tale mera tarova nomu vulica na iVolatabu kei na nomu cakava na ka e dodonu. O rawa mada ga ni vakacacani. * (Joni 15:19, 20) E dau vukici koya tale ga o Setani “me agilosi ni rarama.” Kena ibalebale e rawa ni vakacalai keda meda talaidredre vei Jiova. (2 Korinica 11:14) E vinakata o Setani meda vakabauta nida tawayaga, eda na sega ni qarava rawa kina na Kalou. Qori e dua tale na iwalewale e vakayagataka me tarova kina noda qaravi Jiova.—Vosa Vakaibalebale 24:10.
MURIA NA IVUNAU I JIOVA
17. Na cava eda talairawarawa kina vei Jiova?
17 Eda vakalasui Setani nida talairawarawa vei Jiova. Na cava ena uqeti keda meda talairawarawa? E kaya na iVolatabu: “Mo lomani Jiova na nomu Kalou ena lomamu taucoko, ena nomu vinaka taucoko, kei na nomu kaukaua taucoko.” (Vakarua 6:5) Eda talairawarawa vei Jiova nida lomani koya. Na levu ga ni noda lomani Jiova, na levu tale ga ni noda via cakava na ka kece e tukuna vei keda. E vola na yapositolo o Joni: “Qo na ibalebale ni noda lomana na Kalou, meda muria na nona ivunau, ia e sega ni icolacola bibi na nona ivunau.”—1 Joni 5:3.
18, 19. (a) Na cava eso na ka e tukuna o Jiova ni cala? (b) Eda kila vakacava ni na sega ni tukuna o Jiova meda cakava na ka eda na sega ni rawata?
18 Na cava eso na ka e tukuna o Jiova ni cala? Eso na ivalavala e cavuti ena kato “ Cata na Veika e Cata o Jiova.” De dua o nanuma ni so na itovo qori era sega ni ca sara. Ia ni o wilika na kedra tikinivolatabu o qai vakasamataka vakabibi, o na vakadinata ni na yaga vei keda noda talairawarawa ina lawa i Jiova. O na rairai liaca ni dodonu mo cakava eso na veiveisau ena nomu bula. Ke o cakava na veiveisau qori ke mani dredre mada ga ena so na gauna, o na vakila na vakacegu kei na marau ena vuku ni nomu yalodina vua na Kalou. (Aisea 48:17, 18) Eda kila vakacava nida rawa ni cakava na veiveisau e gadrevi ena noda bula?
19 E sega ni dau tukuna o Jiova meda cakava na ka eda na sega ni rawata. (Vakarua 30:11-14) E kila vinaka cake na keda ituvaki o Jiova ni noda itokani dina. E kila na veika eda vinaka kina, kei na noda malumalumu. (Same 103:14) E uqeti keda na yapositolo o Paula: “E dau dina na Kalou ena nona vosa, oya ni na sega ni vakalaiva moni sotava na ka ni veivakatovolei oni na sega ni taqea rawa. Ni oni vakatovolei, ena vakarautaka tale ga na sala moni vosota rawa kina.” (1 Korinica 10:13) Meda nuidei ni na vakaukauataki keda tu ga o Jiova meda cakava na ka dodonu. Ena solia vei iko na “kaukaua e uasivia na kaukaua ni tamata” mo vosota kina na ituvaki dredre. (2 Korinica 4:7) E dau vakadinadinataka o Paula na veivuke i Jiova ni sotava na veika dredre, e rawa kina ni kaya: “Au rawata na ka kece ena vuku i koya e vakaukauataki au.”—Filipai 4:13.
TALEITAKA NA KA E TALEITAKA NA KALOU
20. Na itovo cava mo vakatotomuria? Na vuna?
20 E bibi meda kua ni cakava na ka e cata o Jiova meda veitokani kina kei koya, ia eso tale na ka meda cakava. (Roma 12:9) Era taleitaka na itokani ni Kalou na ka e taleitaka o koya. E vakamacalataki eso na ka qori ena Same 15:1-5. (Wilika.) Era vakatotomuria na itovo i Jiova na nona itokani ra qai vakaraitaka “na loloma, marau, vakacegu, vosovoso, yalololoma, yalovinaka, vakabauta, yalomalua, lewai koya vinaka.”—Kalatia 5:22, 23.
21. O na vulica vakacava na itovo e taleitaka na Kalou mo rawa ni vakatotomuria?
21 O na vulica vakacava na itovo totoka i Jiova mo rawa ni vakatotomuria? O na kila na ka e taleitaka o Jiova ena nomu wilika kei na nomu vulica wasoma na iVolatabu. (Aisea 30:20, 21) O na lomani Jiova vakalevu ni o cakava qori. Na levu ga ni nomu lomani Jiova, na levu tale ga ni nomu via talairawarawa vua.
22. Na cava na yaga ni nomu talairawarawa vei Jiova?
22 Na veiveisau ena rairai gadrevi mo cakava ena nomu bula, e rawa ni vakatauvatani ina nomu luvata tani na isulu makawa qai tokara na isulu vou. E kaya na iVolatabu ni bibi mo “luvata tani na tamata makawa,” mo qai sulumaka “na itovo vou.” (Kolosa 3:9, 10) E yalataka o Jiova me solia vei keda e “dua na icovi levu,” ke da cakava na veiveisau qori ke dredre mada ga ena so na gauna da qai talairawarawa vua. (Same 19:11) Io, digia mo qaravi Jiova qai vakalasui Setani. Kua ni qaravi Jiova ga ena vuku ni kena veivakalougatataki, ia cakava qori ni o lomani koya dina. O na itokani dina ni Kalou ke o cakava qori!
^ para. 16 Sega ni kena ibalebale qo ni o Setani e vakamuai ira era saga tiko mera tarova nomu vulica na iVolatabu. Ia o Setani “na kalou ni veika vakavuravura qo,” qai ‘lewa tu na vuravura taucoko.’ E sega gona ni kurabuitaki nodra saga eso mera tarova noda qaravi Jiova.—2 Korinica 4:4; 1 Joni 5:19.


text:
31 JANUERI, 2017
THAILAND
Vakayagataki na iVola ni iVakadinadina i Jiova me Veivuke ena Veivakatorocaketaki
BANGKOK—Sa tolu qo na yabaki nodra vakayagataka tiko na vakailesilesi vakamatanitu e Tailadi na ivola ni iVakadinadina i Jiova. Qori me veivuke ena nodra vakavulici na vakailesilesi ena so na ulutaga e vauca na bula raraba ni lewenivanua. Kena ivakaraitaki, na iwalewale ni veisusu, tarovi ni ivalavala kaukaua e vale, kei na so tale na ivalavala e rawa ni vakaleqa na vakasama kei na bula vakayago.
Na vuli e vakarautaka na matanitu e taketetaki sara ga kina na itikotiko, qai vakayacori na vuli ena sivia na 8,700 na vanua vakarautaki e Tailadi taucoko. E tuvanaka tale ga na matanitu e dua na porokaramu ni vuli e vakatokai na Community Development Learning Centers (CDLC). Na vuli qori e vakayacori ena 11 na vanua e Tailadi ra qai vakavulici kina o ira era veiliutaki ena itikotiko. E dairekita ni CDLC ena yasana o Nayok ena vuaicake kei Bangkok o Chaiwat Saengsri, e duri toka e lomadonu ena itaba e cake. E kaya o Chaiwat: “Dua na ka noqu qoroya na inaki ni nodra cakacaka na iVakadinadina, oya mera vukei ira na lewenivanua mera kila vinaka na Dauveibuli. E va tale ga qori na inaki ni neitou sasaga, me vakatorocaketaki na itikotiko, me rawa ni toso cake na ivakatagedegede ni bula qai vakilai na vakacegu.” E tomana o Chaiwat: “Kena ivakaraitaki, e [vakamacalataki] ena mekesini na Yadra! na ulutaga ‘Qarauna na Vosa Mosimosi.’ Qori e dua na ka e via vakavulici ira tale ga kina na veiliutaki ena itikotiko, na tabana ni matanitu e qarava na bula raraba ni lewenivanua kei na veitaqomaki. Keitou raica ni yaga vakalevu na ulutaga ya ena neitou veivakavulici.” A sureti ira na iVakadinadina o Mr. Chaiwat mera kauta yani na nodra ivola ina dua na vuli e vakarautaki me baleta na veiliutaki kei na veivakatorocaketaki ena itikotiko. Era tiko ena vuli qori e le 100 era veiliutaki ena itikotiko, kei na le 20 na dauveivakavulici mai na 28 na yasana. Erau taba toka e cake kei Mr. Chaiwat e rua na iVakadinadina i Jiova.
E kaya o Anthony Petratyotin na nodra gusunivosa na iVakadinadina i Jiova e Tailadi: “Keimami marau nira vakayagataka vinaka tiko na vakailesilesi na ivakasala vakaivolatabu ena neimami ivola. Keimami na vakarautaka tiko ga vei ira na neimami ivola, keimami na veisoliyaka tale ga ena neimami cakacaka vakavunau.”
Gusunivosa:
Veiyasa i vuravura: David A. Semonian, Valenivolavola ni iTukutuku, +1-845-524-3000
Tailadi: Anthony Petratyotin, +66-2-375-2200


text:
LESONI 10
Era na Vakalougatataki Vakacava o Ira na Vakarorogo Vua na Kalou?
Era na vakaturi e vuravura e levu vei ira na mate. Cakacaka 24:15
Raitayaloyalotaka mada na nomu vakalougatataki ena gauna se bera mai ni o vakarorogo vei Jiova! O sa na bula uasivi, ena sega na tauvimate se vakaleqai na ituvaki ni yago. Era sa na bula ga na tamata vinaka o qai rawa ni nuitaki ira kece.
Sa na sega na rarawa, na mosi, se tagi, na qase kei na mate.
O na bula vata kei ira na nomu itokani kei na nomu vuvale. Sa na totoka dina na bula ena Parataisi.
Ena sega ni leqataki e dua na ka. Sa na vakilai na marau dina.
Ena vakaotia na rarawa kece na Matanitu ni Kalou. Vakatakila 21:3, 4
VULICA ESO TALE NA KA
ITUKUTUKU VINAKA MAI VUA NA KALOU!
Na Cava na iNaki ni Kalou me Baleta na Vuravura?
E vakamacalataki ena iVolatabu na vuna e bulia kina na Kalou na vuravura, gauna ena oti kina na rarawa, kei na veika ena yaco e vuravura ena gauna se bera mai.
POROKARAMU NI VULI IVOLATABU
Vuna mo Vulica Kina na iVolatabu
Na iVolatabu e sa vakacegui ira e milioni e veiyasa i vuravura ena veika era dau lomatarotarotaka tu me baleta na bula. O via vakacegui tale ga ena nomu lomatarotaro?


text:
Mp3 Free Download
Search Mp3
Malumu Ni Tobu Mo Mai Sui Ni Noqu Sarisari
Free download Malumu Ni Tobu Mo Mai Sui Ni Noqu Sarisari mp3 for free
Malumu ni tobu - Mo vosota mada Rmx
Source: youtube
Malumu Ni Tobu - Dua Nai Katolu
Source: youtube
DJ Dave vs Malumu Ni Tobu - Mo vosota mada Rmx
Source: youtube
Malumu Ni Tobu kei Naivaukura - Rosi Ni Waisiliva
Source: youtube
MALUMU NI TOBU -Moce Senikau (24/7/17)
Source: youtube
malumu ni tobu kei navaukura - au sega ni kila lyrics
Source: youtube
~ Mo Lesu Mai ~
Source: youtube
Mo vosota mada Adi Remix - Malumu ni Tobu kei Naivaukura - Ca'au Production
Source: youtube
Vude- Malumu ni Tobu Sigidrigi
Source: youtube
Malumu ni Tobu kei Naivaukura (Original) - SEGA MADA NAI REGU
Source: youtube
Royal DJ vs Malumu ni tobu - Yali na dina mix
Source: youtube
Lini - Malumu Ni Tobu Kei Naivaukura
Source: youtube
Malumu ni tobu kei navaukura - Niu wai ni diva dina lyrics
Source: youtube
Dua Na I Katolu
Source: youtube
Live Sisi Sobu Sisi Cake by Malumu Ni Tobu Kei Naivaukura !!
Source: youtube
malumu ni tobu - nai yalayala ni nodaru lasa
Source: youtube
Au Gadreva
Source: youtube
Wainilami Kei Nasau - Sai Iko Ga (Lesaa Prod.)
Source: youtube
Dula Lewa Malumu Ni Tobu ft Koli
Source: youtube